Prezident: `Bölgələrimiz Bakıdan geri\nPrezident: `Bölgələrimiz Bakıdan geri qalmamalıdır`\n09:48 15 Avqust 2013 Oxunub : 643\nPrezident İlham Əliyev avqustun 14-də Qəbələyə səfəri çərçivəsində Heydər Əliyev Konqres Mərkəzinin açılışında iştirak edib.\nAzVision.az prezidentin çıxışını təqdim edir.\n"Hər dəfə Qəbələdə olarkən yeni obyektlərin, istirahət zonalarının, sosial obyektlərin açılışında iştirak edirəm. Bu gün də Qəbələdə Heydər Əliyev Konqres Mərkəzinin açılışını qeyd edirik. Bu, çox əlamətdar hadisədir. Bu Konqres Mərkəzi ulu öndər Heydər Əliyevin adını daşıyır. Heydər Əliyev müstəqil Azərbaycanın banisidir, onun qurucusudur. Məhz onun fəaliyyəti nəticəsində bu gün Azərbaycan uğurla inkişaf edir. Onun zəhməti və fəaliyyəti nəticəsində Azərbaycan 90-cı illərin əvvəllərində o ağır vəziyyətdən şərəflə çıxa bilmişdir, inkişaf yoluna qədəm qoymuşdur. Biz isə onun yolunu davam etdiririk.\nBu günlərdə isə Qəbələdə Türkdilli Dövlətlərin Dövlət Başçılarının Zirvə Görüşü keçiriləcək. Bu zirvə görüşünün Qəbələdə keçirilməsi əlbəttə ki, vacib məsələdir. Keçən dəfə Azərbaycanda bu zirvə görüşü 2009-cu ildə Naxçıvanda keçirilib. Naxçıvan da, Qəbələ də Azərbaycanın qədim diyarıdır. Bu şəhərlərin böyük tarixi vardır. Bu dəfə yenə də növbə Azərbaycana çatanda mən qərar qəbul etdim ki, Türkdilli Dövlətlərin Əməkdaşlıq Şurasının növbəti zirvə görüşü Qəbələdə keçirilsin. Həm qonaqlar Azərbaycanla daha da geniş şəkildə tanış olacaqlar, həm Qəbələ üçün bu tədbirin keçirilməsi əhəmiyyət daşıyır. Bir də ki, burada istənilən beynəlxalq tədbirin keçirilməsi üçün imkanlar vardır. Belə möhtəşəm konqres zalları heç də hər bir ölkədə tikilmir. Aeroport, bir neçə beşulduzlu otel, digər otellər, turizm mərkəzləri, keçən dəfə burada olarkən mədəniyyət mərkəzinin açılması onu göstərir ki, doğrudan da, burada çox böyük işlər görülür. Həm dövlət öz vəsaitini ayırır, bütün infrastruktur layihələri dövlət hesabına icra edilir, eyni zamanda, özəl qurumlar həm biznes sahəsinə, həm də ki, sosial obyektlərə investisiya qoyurlar. Bu, çox sevindiricidir. Çünki biznesin sosial məsuliyyətli məsələləri dünyada geniş müzakirə olunur. Bəzi ölkələrdə böyük bizneslə məşğul olanlar sosial məsələlərə o qədər də diqqət yetirmir. Azərbaycanda isə mənim tövsiyələrimlə biznes qurumları da öz sosial məsuliyyətini dərk edir və sosial məsələlərin həllinə də kömək göstərirlər. İndi Qəbələdə keçən illər də görülmüş işləri siz məndən yaxşı bilirsiniz. Sadəcə olaraq onu qeyd etmək istəyirəm ki, infrastruktur, sosial obyektlər, aeroport, yollar, qazlaşdırma, elektriklə təchizat, turizm kompleksləri - bütün bunlar düşünülmüş siyasətin nəticəsidir.\nQəbələ artıq beynəlxalq turizm mərkəzinə çevrilibdir. Burada dağ xizək kurortu da yaradılır. Eyni zamanda, Qəbələnin sənaye potensialı da artır. İş yerləri, yeni müəssisələr, zavodlar, fabriklər açılır. Bu fabriklər, zavodlar müxtəlif sahələri əhatə edir. Qəbələnin timsalında biz Azərbaycan bölgələrinin uğurlu inkişafını görürük. Burada görülən işlər yüksək qiymətə, təqdirə layiqdir. Mən bu işləri alqışlayıram. Əminəm ki, gələcəkdə də Qəbələ şəhəri, Qəbələ rayonu uğurla inkişaf edəcək".


“Qoy, yazılarımı oxumaqdan çərləsinlər…” - Cavanşir Paşazadə\n04 Noy 2021 - 09:52 1.4 K\n“Qoy, yazılarımı oxumaqdan çərləsinlər...” - Cavanşir Paşazadə\n“Yazdığım statusları müzakirəyə çıxaran insanların məqsədi mənə sataşmaq niyyəti daşıyır. Onlar bizi susdurmaq istəyirlər”.\n“Yeni Gündəm” xəbər verir ki, bunu deputat Cavanşir Paşazadə “Facebook” səhifəsindəki qeydlərin yenidən müzakirə mövzusuna çevrilməsinə münasibət bildirərkən deyib. Qeyd edək ki, deputat növbəti dəfə orfoqrafik və üslub səhvləri ilə dolu statusuna görə tənqid hədəfinə tuş gəlib.\n“Mən, ədəbiyyat fənni üzrə müəllim deyiləm və imtahan vermirəm. Bir yazı yazıram, buna da şükür. Biz bu statusu müzakirəyə çıxaranların da yazılarını görmüşük. Onlar sataşmaq üçün bəhanə axtarırlar. Qoy, onlar mənim yazılarımı hərf-hərf oxumaqdan çərləsin, mən də yazmağımda olum. Mən davam edəcəyəm. Qoy, onlar oturub hesab-hüsab aparsınlar ki, bir vergül səhvdi və s. Onlar hesablamalarında olsunlar, biz də dövlətçiliyimizi qurmağa baxaq”.\nMillət vəkilinin bu açıqlamasını da “üzrü günahından betər” sırasına yazmaq olar. Belə çıxır, o ilk qalmaqalda ictimaiyyətə yalan məlumat verib. Bir deputatın özünü təmizə çıxarmaq üçün yalan danışması ayıb sayılır. Başqa ölkələrdə bu addımı atanlar deputat mandatı ilə vidalaşmalı olurlar.\nİllərdir parlament kürsüsündə əyləşmiş şəxsin səhvsiz bir cümlə yaza bilməməsinin isə şərhə ehtiyacı yoxdur…


İpoteka kreditlərinin verilməsi dayandırılıb? – Müsahibə ABC.AZ\n4 oktyabr, Fineko/abc.az. Bir müddətdir ki, Azərbaycanda ipoteka kreditlərinin verilməsinin dayandığı barədə ictimaiyyət arasında söhbətlər dolaşırdı. Bu və digər məsələlərə aydınlıq gətirmək üçün Azərbaycan Respublikasının İpoteka və Kredit Zəmanət Fonduna sorğu göndərdik.\nİpoteka kreditləri ilə bağlı ictimaiyyət arasında bəzi fikirlər dolaşır. Bəziləri ipotekanın dayandırıldığını iddia edir. Deyilənlər nə dərəcədə həqiqiətə uyğundur?\nBildiyiniz kimi, Azərbaycan əhalisinin mənzil şəraitinin yaxşılaşdırılması məqsədilə 2006-cı ildən etibarən ipoteka kreditləşməsi sisteminin tətbiqinə başlanılıb. 2006-2019-cu illərdə Azərbaycan Respublikasının İpoteka və Kredit Zəmanət Fondunun vəsaiti hesabına verilmiş ipoteka kreditlərinin ümumi məbləği 1,33 mlrd. manat təşkil edib, bu kreditlər hesabına 27000-ə yaxın ailə öz yaşayış şəratini yaxşılaşdırmaq imkanı əldə edib.\nNəzərinizə çatdırırıq ki, adi ipoteka kreditləri Fond tərəfindən daxili maliyyə bazarlarından cəlb edilmiş, güzəştli ipoteka kreditləri isə dövlət büdcəsindən ayrılmış vəsaitlər hesabına verilir.\nQeyd etdiyiniz məsələ ilə bağlı bildiririk ki, hər ilin əvvəlində həm adi, həm də güzəştli ipoteka kreditləri üzrə Fond tərəfindən müvəkkil banklara limitlər ayrılır. Cari il üzrə də ipoteka kreditlərinin verilməsi üçün banklara limitlərin ayrılması təmin edilib. Ayrılmış limitlər çərçivəsində 2019-cu il ərzində müvəkkil banklar tərəfindən 117,0 mln. manat məbləğində ipoteka kreditləri verilib. İlin sonunadək ipoteka kreditlərinin verilməsi davam etdiriləcək.\nƏlavə olaraq qeyd etmək lazımdır ki, 2019-cu ildə dövlət büdcəsindən güzəştli ipoteka kreditləşməsinin maliyyələşdirilməsinə ayrılmış vəsaitin 40 mln. manat məbləğində hissəsi Mənzil İnşaatı Dövlət Agentliyinin sərəncamında olan mənzillərin satışının dəstəklənməsinə yönəldilib və hazırda bu mənzillərin alınmasına güzəştli ipoteka kreditlərinin verilməsi də uğurla davam etdirilir.\nHəm güzəştli, həm də adi ipoteka kreditləri əlverişli şərtlərlə verildiyi üçün hazırda bu kreditlərə yüksək tələb müşahidə olunur.\nBildiririk ki, Fond tərəfindən dövri olaraq ipoteka bazarında formalaşmış tələb öyrənilir və ipoteka kreditləşməsinin davamlılğının təmin edilməsi məqsədilə cəlbetmə imkanları çərçivəsində əlavə limitlərin ayrılması məsələsinə baxılır.\nYaxın gələcəkdə ipoteka kreditləşməsinin şərtlərində hər hansı dəyişiklik ola bilərmi?\nQeyd etmək istəyirik ki, ipoteka kreditləşməsi əhalinin mənzil təminatının yaxşılaşdırılması istiqamətində dövlətin həyata keçirdiyi sosial siyasətin tərkib hissəsi kimi daima diqqət mərkəzindədir. İpoteka kreditləşməsi sisteminin təkmilləşdirilməsi, əhalinin ipoteka kreditlərinə çıxış imkanlarının genişləndirilməsi, kreditləşmə prosesinin avtomatlaşdırılması məqsədilə Fond və aidiyyəti dövlət qurumları tərəfindən mütəmadi şəkildə ardıcıl tədbirlər həyata keçirilir.\nMəlumat üçün bildirmək istəyirik ki, ötən dövrlər ərzində ipoteka kreditləri üzrə maksimal məbləğin artırılması, güzəştli ipoteka krediti almaq istəyən şəxslərin dairəsinin genişləndirilməsi, ilkin ödənişi qənaətbəxş səviyyədə olmayan vətəndaşların ipoteka kreditlərinə çıxış imkanlarının genişləndirilməsi məqsədilə ipoteka kreditlərinə zəmanət mexanizminin tətbiqi, regionlarda ipoteka kreditlərinin stimullaşdırılması üçün gəlir və xərclərin təhlilində fərqli yanaşmanın tətbiqi, ödəniş qabiliyyəti pisləşmiş borcalanların hüquqlarının qorunması üçün restrukturizasiya mexanizminin yaradılması və bu kimi bir sıra əhamiyyətli dəyişikliklər edilib.\nQeyd olunanlarla bağlı Fond tərəfindən dövri olaraq əhalinin ehtiyacları, ipoteka kreditləşməsində mövcud çətinliklər, eləcə də qabaqcıl dünya ölkələrinin bu sahədə təcrübələri dərindən öyrənilir və ölkə xüsusiyyətləri nəzərə alınmaqla tətbiq edilir. Gələcəkdə də zərurət yaranacağı hallarda Fond tərəfindən sistemin təkmilləşdirilməsi ilə bağlı müvafiq işlər davam etdiriləcək.\nİddia olunur ki, Azərbaycandakı ipoteka kreditlərinin şərtləri qonşu ölkələrlə müqayisədə daha sərtdir. Bu fikrə münasibətiniz?\nSualınızla bağlı qeyd etmək istəyirik ki, hazırda İpoteka və Kredit Zəmanət Fondunun vəsaiti hesabına həm güzəştli (illik 4%), həm də adi ipoteka kreditləri (8%) çox əlverişli faiz dərəcələri ilə verilir.\nQeyd olunduğu kimi, adi ipoteka kreditləri Fond tərəfindən daxili maliyyə bazarlarından cəlb edilmiş, güzəştli ipoteka kreditləri isə dövlət büdcəsindən ayrılmış vəsaitlər hesabına verilir. Güzəştli ipoteka kreditləri ilə yanaşı adi ipoteka kreditləri üzrə aşağı faiz dərəcələrinin və əhali üçün məqbulluğun saxlanılmasında bu sahəyə göstərilən dövlətin dəstəyinin rolunu xüsusilə vurğulamaq lazımdır.\nƏlavə olaraq qeyd etmək istəyirik ki, son illərdə ipoteka kreditləşməsi sahəsində yaranmış sağlam rəqabət nəticəsində müvəkkil banklar tərəfindən əhaliyə daha aşağı faizlərlə ipoteka kreditləri təklif olunmaqdadır və bunun nəticəsində adi ipoteka kreditləri üzrə maksimal faiz dərəcəsinin 8% olmasına baxmayaraq, 2017-2019-cu illərdə verilmiş adi ipoteka kreditləri üzrə orta illik faiz dərəcəsi 7,3 % təşkil edib.\nQeyd etmək lazımdır ki, ipoteka kreditləşməsinin daha çox inkişaf etdiyi qonşu ölkələrdə Azərbaycanla müqayisədə ipoteka kreditləri üzrə faiz dərəcələri daha yüksəkdir. Belə ki, Rusiyada ipoteka kreditləri üzrə faiz dərəcələri 9-10%, Qazaxıstanda 12-14%, Türkiyədə isə 12% təşkil edir.


Müasir insan üçün sağlam qidalanma » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 1901\nTarix : 15.08.2018, 20:00\nMüasir dövrün ritmində, işgüzar insan üçün sağlam həyat sürmək, xüsusilə də faydalı qidaya fikir vermək çətindir.\nGünün 25 saatı\nMüasir dövrdə insanın ən böyük problemi vaxt çatışmamazlığı olaraq qalır. Bütün biznes - trainerlər time - menecment haqqında eyni fikirdədir və onlar haqlıdır. Öz vaxtını qənaət etməyi öyrənmək vacibdir. Bütün işlərinizi qeyd dəftərinizə yazın və hansı işləri həyata keçirməyin vacib olduğunu, hansından isə imtina etmək mümkün olduğunu nəzərə alın. İclası məktub yazmaq ilə əvəz etmək mümkündürsə - bunu edin! Yaxınlarınızın köməyindən çəkinməyin. Ailəniz böyükdürsə, onun üzvlərindən biri sizə ev işlərində kömək edə bilər. Siz isə sosial şəbəkələrə az vaxt sərf edin və kifayət gədər yatın.\nBelə olduqda azı 20 dəqiqə erkən qalxaraq, həm səhər yeməyini, həm də özünüzlə götürə biləcəyiniz naharı hazırlamağa vaxtınız çatar. Ofisin yanında yerləşən yeməkxanaya qaçmaqdansa, bunun faydalı olduğu ilə razı olarsınız.\nSəhər nə ilə qidalandığınızdan asılı olmayaraq, bir neçə saat sonra yenə də yemək istəyirsiniz. Buna görə də yüngül, xeyirli və enerji verici səhər yeməyi hazırlayın. Məsələn, smuzi. Yarım stəkan yoqurt, həmin ölçüdə tez hazır olan yulaf, banan, iydə, qoz və bal - ən xeyirli səhər yeməyidir! Əgər evdə yeməyə çatdırmasanız, özünüzlə işə götürə bilərsiniz. İki hissəyə bölüb, nahar da etmək olar.\nBütün dahi fikirlər sadədir\nXeyirli yeməyin əsas xüsusiyyəti, məhz sadəliyindədir. Quru meyvə ilə qoz qarışığının xeyirli qida olmasından əlavə əsas da doyumlu olmasıdr. Ofis peçenyesi və paket çayı yerinə istənilən aptekdə "protein batonçiki" tapa bilərsiniz. Dadlı olacağından əmin olun. Əlbəttə kəsmik, meyvə və tərəvəzləri unutmayaq. Səhər, tez zamanda salat doğrayıb, limon sıxıb, bununla yemək üçün şirin kökə almaq olar.\nƏgər bu azdırsa, toyuğun və ya hind toyuğunun döş ətini suda bişirib, qarnir üçün düyü istifadə edin. Müxtəlif resept və inqredientlər hazırlamaq üçün variant çoxdur və belə olduqda sağlıqlı qidalanma sizi yormayacaq.\nDadlı bir şey hazırlamaq barədə düşünərək vaxt itirməyin. Naharı axşamdan da seçmək olar. Dadlı və sadə reseptlər kifayət qədərdir və zamanla, özünüz naharı sadə və xeyirli inqredientlərdən hazırlaya biləcəksiniz. Əgər xüsusi bir şey istəyirsinizsə, yatmadan əvvəl hazırlığa başlayıb, səhər tamamlayın.\nƏgər heç vaxtınız yoxdursa, sendviç hazırlayın. Buğda çörəyi və ya lavaşı pendir, kəsmik, duzlu qırmızı balıq, qaynadılmış toyuğun döş əti, ton balığı, göyərti və əlbəttə təzə tərəvəzlərlə istifadə edin. Tərkibi sizin seçim və ideyanızdan aslıdır.\nEtiketlər: səhər, xeyirli, etmək, Bütün, Dadlı, vaxtınız, meyvə, yemək, olduğunu, kəsmik, naharı, götürə, özünüzlə, hazırlamaq, Səhər, olduqda, Günün, istifadə, bilərsiniz, toyuğun


7-ci Zirvə Beynəlxalq Uşaq Oyunlarında əyləncəli uşaq atletikası yarışları keçirildi – ZIRVE\n27 May 2019 / Published in Atletika, News\n5-28 may tarixlərində Xırdalan və Astara şəhərlərində yerləşən AAAF Park Yaşayış, İdman, İstirahət və Əyləncə Komplekslərində keçirilən Ümummilli lider Heydər Əliyevin anadan olmasının 96-cı ildönümünə həsr olunmuş 7-ci “Zirvə Beynəlxalq Uşaq Oyunları” davam edir. 27 idman növündə 12 ölkədən olan 4 mindən çox idmançı uşağın qüvvəsini sınayacağı yarışlarda növbə uşaq atletikası ilə məşğul olanlara çatıb.\n“Zirvə” Beynəlxalq İdman Klubları, Azərbaycan Atletika Federasiyası və Avropa Atletika Assosiasiyasının boirgə təşkilatçılığı ilə AAAF Parkın mərkəzi meydançalarında maraqlı uşaq atletikası yarışları təşkil olundu. Ölkənin müxtəlif region və şəhərlərindən gələn uşaqların iştirakı ilə keçirilən turnir çox maraqlı və şən əhval-ruhiyyə ilə müşayiət olundu. 60-dan çox uşağın qatıldığı yarışmada iştirakçılar medal mübarizəsi aparmaqla yanaşı, xoş vaxt keçirdilər, əyləndilər. Ümumiyyətlə, uşaq atletikası yarışlarının təşkilində məqsəd uşaqları idmana cəlb etmək, onlarda maraq oyadaraq idmanı ilk fikir kimi əyləncə olaraq təqdim etməkdir. Bu yarışlarda uğur qazanan uşaqlar istənilən növ üzrə məşqlərə hazır olurlar. Uşaqlarda əsasən fiziki keyfiyyətlər – sürət, güc hazırlığı, dözümlülük, cəldlik və çeviklik inkişaf etdirilir. Qaydalara görə, uşaq atletikası 7-8, 9-10 və 11-12 yaşlı uşaqlar arasında keçirilir. Qaçış-sprint, tullanma və atış olmaqla 3 yarış qrupuna bölünməklə qaliblərin komanda şəklində müəyyən edilməsi də yarışa maraq qatır.\n10 komandanın qüvvəsini sınadığı yarışlarda uşaqlar proqrama uyğun olaraq top və nizə atma, sədlərlə estafet, çarpaz tullanma və ip atma kimi növlərdə fərqlənməyə çalışdılar. 30 metr məsafəyə qaçış yarışları xüsusi diqqətlə izlənilirdi. Burada qızlarda Zəhra Heydərli finiş xəttinə bütün rəqiblərindən öncə çataraq qızıl medala sahib çıxdı. Gümüş medal Röya Quliyeva, bürünc idə Semiha Qurbana qismət oldu. Oğlanlarda isə bu məsafədə Amin Yaqubov qələbə qazandı. Sonrakı yerləri müvafiq olaraq Mətləb İmanov və Xəyal Qədimov tutdular. Komanda yarışında isə qızıl medalçı adına Nizami rayonu 251 nömrəli məktəb layiq görüldü. İkinci yerdə “Çempionlar”, üçüncü yerdə isə “Mübarizlər” qərarlaşdılar.\nKarateçilər 7-ci Zirvə Beynəlxalq Uşaq Oyunlarında çıxış etdilər


Koronavirusun asimptomatik gedişatını təyin etməyin daha bir yolu - xanimlar ucun qadin xeberleri\nPublika.az Rusiya mətbuatına istinadən xəbər verir ki, biofizik Nelli Sosedova bu halda hansı təzahürlərə diqqət yetirilməli olduğunu söyləyib. Ekspertin sözlərin görə, xəstəliyin əlamətlərindən biri iybilmə və dadbilmə duyğusunun itməsidir.\nKoronavirus diaqnozunun başqa bir effektiv yolu kompüter tomoqrafiyasıdır. Onun köməyi ilə ağciyərlərdə hansı dəyişikliklərin baş verdiyini anlaya bilərsiniz. Eyni zamanda xəstəlik heç bir şəkildə özünü göstərməsə də, gizli şəkildə inkişaf edə bilər. Sətəlcəm həmişə öskürək və burun axıntısı ilə özünü göstərmir. Elə insanlar var ki, hərarətsiz sətəlcəm olur".\nSağlamlıq Baxılıb: 597 Tarix: 16 oktyabr 2020\nsonxeber.az sonxeberler.az geyim seçimi kosmetika mehsullari aksessuarlar mede siresi gavalı salatı saglamlig yay kombinleri 2020 kosmetika sac duzumleri ağ paltardan mürəkkəb ləkəsinin təmizlənməsi


Əsəddən sensasion açıqlamalar\nABŞ Suriya liderinə toxunulmazlıq, Türkiyə isə onun xanımına sığınacaq təklif edib\nSuriya prezidenti Bəşər Əsəd ABŞ-ın ona toxunulmazlıq vəd etdiyini bildirib. “Sputnik” agentliyi “Cerusalemonline” nəşrinə istinadla xəbər verir ki, Bəşər Əsəd Suriyanın “Al-Watan” qəzetinə müsahibəsində ABŞ-ın ona ünvanlandığı təkliflərə aydınlıq gətirib və bu zaman sensasion açıqlamalar verib.\nƏsəd 6 ilə yaxındır qanlı müharibənin içində olan və 500 min suriyalının ölümü ilə nəticələnən Suriyadakı hakim rejimin gələcəyi barədə sualları cavablandırdığı müsahibənin sonuna yaxın qəflətən ABŞ-ın təklifi barədə sürprizi açıqlayıb:\n“Mənə dedilər ki, “Suriyanı tərk etsən, istədiyin ölkəyə sığına bilərsən. Biz təminat veririk ki, Beynəlxalq Haaqa Məhkəməsi sizi cinayət məsuliyyətinə cəlb etməyəcək. Amma mən bu təklifi birmənalı olaraq rədd etdim”.\nSuriya prezidenti yalnız Rusiyaya səfər zamanı ölkəsini tərk etdiyini, qalan vaxtlarda isə həmişə iş başında olduğunu deyib.\nDediyinə görə, Qətər və Türkiyə kimi ölkələr onun xanımı Əsma Əsədə sığınacaq təklif edib.\nQeyd edək ki, son illərdə Türkiyə hökuməti ilə Bəşər Əsəd arasında münasibətlər korlanıb. Bir vaxtlar vardı ki, Əsəd ailəsi hazırkı Türkiyə prezidenti Rəcəb Tayyib Ərdoğanın ailəsi ilə yaxın dost idi. Hətta 6 il əvvəl Ərdoğan baş nazir olarkən Dəməşqə səfəri zamanı iki ölkə arasında Strateji əməkdaşlıq şurası yaradılmışdı.\nDüşmən münasibətlərə baxmayaraq, Türkiyənin Əsma Əsədə sığınacaq təklif etməsi, ekspertlər tərəfindən maraqlı nüans kimi qiymətləndirilib.\nXatırladaq ki, son illərdə Ankara sərt şəkildə Əsədin hakimiyyətdən getməli olduğunu bəyan edir. Qeyd edək ki, Qərb liderləri Əsəd məsələsində mövqelərini bir qədər yumşaltsalar da, Əroğan mövqeyini dəyişmir.\nQeyd edək ki, Türkiyə prezidenti Rəcəb Tayyib Ərdoğan ötən ayın sonunda İstanbulda keçirilən Beynəlxalq Qüds simpoziumunda Suriya ilə bağlı önəmli açıqlamalar vermişdi. O, Suriya torpaqlarında gözlərinin olmadığını, türk ordusunun bu ölkənin şimalında başlatdığı “Fərat qalxanı” əməliyyatında əsas məqsədin həmin bölgələrdə Bəşər Əsədin zalım hakimiyyətinə son qoymaq olduğunu bildirmişdi: “Türk ordusunun məqsədi oralarda dövlət terroru həyata keçirən Bəşər Əsəd hakimiyyətinə son qoymaqdır”.\nƏrdoğanın Əsədin hakimiyyətdə qalmasına dözümü olmasa da, bəzi ekspertlərə görə, sürətlə istiləşən Türkiyə-Rusiya münasibətləri və RF prezidenti Vladimir Putinin Əsədə dəstək verməsi fonunda Ankara Suriya siyasətini korrektə edə bilər.


Məhkəmə Gömrük Komitəsinin vəzifəli şəxsini - AZADLIĞA BURAXDI - FED.az\nMəhkəmə Gömrük Komitəsinin vəzifəli şəxsini - AZADLIĞA BURAXDI\n20:30 7 İyun 2019\nBu gün Bakı Ağır Cinayətlər Məhkəməsində Dövlət Gömrük Komitəsinin (DGK) Hava Nəqliyyatında Baş Gömrük İdarəsinin işdən çıxarılmış inspektoru Ariz Hüseynli, Nazim Muxtarov, Fuad Abdullayev və Ruhəngiz Mirzəlinin cinayət işi üzə məhkəmə prosesi başa çatıb.\nFED.az xəbər verir ki, hakim Əfqan Hacıyevin sədrliyi ilə keçirilən prosesdə təqsirləndirilən şəxslərə hökm oxunub. Məhkəmənin hökmü ilə həmin şəxslərə şərti cəza veerilib. Daha əvvəl barəsində həbs qətimkan tədbiri seçilmiş olan N.Muxtarov məhkəmə zalından azadlığa buraxılıb.\nQeyd edək ki, DGK-nin yaydığı məlumata əsasən, Dubay-Bakı aviareysi ilə gələn Azərbaycan vətəndaşı N.Muxtarov “Yaşıl kanal” buraxılış sistemindən istifadə etməklə gömrük sərhədini keçdikdən sonra saxlanılıb və ona məxsus əl yükünə baxış keçirilib. Araşdırma zamanı məlum olub ki, N.Muxtarov bir qrup şəxslə əlbir olaraq həmin mobil telefonları gömrük nəzarətindən qaçaqmalçılıq yolu ilə keçirilməsinə dair Hava Nəqliyyatında Baş Gömrük İdarəsinin inspektoru A.Hüseynli ilə sövdələşib və onun vasitəçiliyi ilə dəyəri külli miqdar təşkil edən, 197 120 manat dəyərində mobil telefon və aksessuarları gömrük nəzarətindən qaçaqmalçılıq yolu ilə keçiriblər. DGK sədrinin müvafiq əmrinə əsasən, A.Hüseynli dərhal tutduğu vəzifədən azad edilərək sərəncama götürülüb və onun barəsində müvafiq sənədləşmə aparılaraq toplanmış materialların Baş Prokurorluğa göndərilməsi məqsədilə xidməti araşdırmaya başlanılıb, barələrində Cinayət Məcəlləsinin 206.3.2-ci (qaçaqmalçılıq, qabaqcadan əlbir olan bir qrup şəxs tərəfindən törədildikdə) maddəsi ilə ittiham irəli sürülüb.\nDigər şəxslər də cinayət məsuliyyətinə cəlb edilib. Təqsirləndirilən şəxslərdən yalnız N.Muxtarovun barəsində həbs qətimkan tədbiri seçilib.


Məhdəviyyət » SualCavab.Ge\n[not-group=5] ----- [/not-group]Zühur üçün dua dilindədir, yoxsa qəlbən dua edirsən?\nAyətullah Ələvi Bürucerdi İmam Mehdinin (əc) zühurundan danışarkən buyurub: Həzrət Vəliyyi-Əsr (əc) bütün bəşəriyyət üçündür. Biz zühur hadisəsinə münasibətdə təkcə şiə cəmiyyətini görməməliyik. Zühura hamı hazırlaşmalıdır. Digər tərəfdən İmam yox, biz qeybdəyik. Zülm, əsarət bizə tuşlanıb. Biz zühur üçün dua edirik. Qəlbən dua edirik, yoxsa dualar təkcə dilimizdədir? İmamın qeybi onunla rabitənin kəsilməsi mənasına deyil. Belə olsaydı dualar mənasız olardı. Mən İmamla rabitə qura bilmirəmsə, bunun müqəssiri özüməm, özümdə nöqsan var. İmam isə aramızdadır...\n[not-group=5] ----- [/not-group]Axiruzzamanda tapılması çətin olanlar nələrdir?\n- İmam Zamanın zühurunu mühəyya edən əsas amil zülmün yer üzünü bürüməsidir. Qiyamətə bir gün qalsa belə Allah o son günü uzadar ki Peyğəmbərin nəslindən və onun adını daşıyan Mehdi zühur edib, yer üzündə ədaləti doldursun. Ondan öncə dünya nizamı bir-birinə dəyməsə də ictimiayyətin nizamı aradan gedər və dəyərlərin əhəmiyyəti itər. O zaman insanlar öncəki nəsillərin əldə etdiklərinə həsrət qalacaqlar. Hədislərin birində Peyğəmbər həmin zamanda tapılması çox çətin olacaq iki şeydən söz açır. Allahın Rəsulu buyurur: "Axiruzzamanda ən az tapılan etibar ediləsi qardaş və halal dirhəm olacaq" (Tuhəful-Üqul, hikmət-141)\n[not-group=5] ----- [/not-group]Peyğəmbər (s) və İmamlar (ə) axiruzzamanın hansı insanlarını mədh və tərif ediblər?\nHz. Peyğəmbər (s) axirəzamanda çətinliklərdə imanını qoruyan möminləri görməyi istəyirdi! Allah Rəsulu (s) görün bu dövrun mömunlərini necə də gözəl vəsf edib: Ya Əli imanda, savabda insanların ən üstünü axiruzzaman insanlarıdır. Onlar peyğəmbərə əlləri yetışmədiyi halda ağ (kağız) üzərində qara yazilarla iman gətirərlər. (Mən la yəhzəruhul-fəqihu, c-4, səh-366) “Allah Rəsulu (s) buyurdu: Allahım mənim qardaşlarımı mənə qovuşdur. Səhabələr dedilər biz sənin qardaşın deyilikmı? Peyğəmbər buyrdu: Xeyr siz mənim əshabımsız. Qardaşlarım axiruzzamanda yaşayan, məni görmədəm mənə iman gətirənlərdir” (Biharul-Ənvar, c-52, səh-124) Həqiqətən xoş olsun günahların aşkarda olduğu vaxtda, fitnələrin tüğyan elədiyi bir vaxtda imanını, qoruyanlara!\n[not-group=5] ----- [/not-group]Zühur zamanı millətçilik olacaqmı?\nHəzrət Mehdi (ə.f) zühur etdikdə heç bir milli və irqi ayrıseçkiliyə yol verilməyəcək. Bu müddəanın bir sıra dəlilləri var: 1. Həzrətin dəvəti İslam hökmlərinə əsaslanır və İslam hökmlərində isə nə milli, nə də ki irqi ayrıseçkiliyə yer yoxdur. 2. Həzrət Mehdinin (ə.f) dəvəti ümumbəşəridir. Belə bir dəvətdə milli və irqi ayrıseçkiliyə yol verilə bilməz. 3. Bir çox hədislərə əsasən, Həzrət Mehdinin (ə.f) hakimiyyəti ədalətə əsaslanacaq. Ədalət isə ayrıseçkiliyə ziddidir.\n[not-group=5] ----- [/not-group]Imam Zamana (ə.c) ilk beyət edən kim olacaq?\nİmam Sadiq (ə) buyurur: “ Hz Qaim (ə.c) zühur edən zaman Allah Cəbrayil (ə) Əmini göndərəcəkdir ki, onun yanına gəlsin. Cəbrayil (ə) İsmayil həcərində Həzrətin yanına gələcək və deyəcəkdir: “İnsanları nəyə çağırırsan?” Həzrət Qaim (ə.f) öz dəvətini ona xəbər verəcəkdir. Cəbrayil (ə) deyəcəkdir: “Mən ilk şəxsəm ki, səninlə beyət edirəm. Əlini beyət üçün aç”. Bu zaman əlini Həzrətin əlinə qoyacaqdır. 310 nəfərdən çoxu onun yanına gələcək və beyət edəcəkdir. Məkkədə qalacaqdır ki, tərəfdaşları on min nəfərə çatsın. Sonra oradan Mədinəyə yollanacaqdır”...\n[not-group=5] ----- [/not-group]İmami-zamanın (ə) “böyük qeybəti” və “kiçik qeybəti” nə demədir?\nCavab: XII İmam Həzrət Mehdinin (ə) qeybə çəkildiyi, yəni insanlardan gizli qaldığı müddətə qeybət dövrü deyilir. Qeybət dövrü iki hissəyə bölünür. Kiçik qeybət dövrü hicri-qəməri 260-cı (miladi 874-cü il) ildən hicri-qəməri 329-cu (miladi 941-ci) ilə kimi davam etmişdir. Bu müddətdə Həzrət Mehdi (ə) insanlarla 4 nəfər naib vasitəsilə əlaqə saxlayırdı. Biri vəfat edərkən o biri onu əvəz edən naiblər İmamla şəxsən görüşür, insanların sual və istəklərini Ona təqdim edir, Onun yazılı və şifahi cavablarını camaata çatdırırdılar. 941-ci ildə dördüncü naibin vəfat etməsi ilə kiçik qeybət dövrü başa çatdı və böyük qeybət mərhələsi başlandı. Böyük qeybət dövründə İmam Mehdinin (ə) xüsusi təyin edilmiş naibləri yoxdur. Hər kəs naiblik iddiası ilə çıxış etsə, ona inanmağa vəzifəli deyilik.\n[not-group=5] ----- [/not-group]Hz. Məhdinin (ə.c) zühuru üçün deyilən qəti nişanələr hansılardır?\nZühurun şərtləri dedikdə o şərtlər nəzərə tutulur ki, zühurun baş verməsi və ədalətin bərqərar olması ondan asılıdır. Zühurdan əvvəl bəzi hadisələr baş verəcəkdir ki, onun həyata keçəcəyinin nişanələridir. Bunlar 5 nişanədir. İmam Sadiq (ə) bu haqda buyurur: “Məhdinin (ə.f) zühurundan əvvəl 5 nişanə baş verəcəkdir: səma nəriltisi, yəmənlinin qiyamı, Bəyda diyarının yerə çökməsi, Süfyaninin qiyamı, zəkiyyə nəfsin qətl edilməsi”. Bu hadisələr bir neçə ay dalbadal baş verəcəkdir. Bu hadisələrin hər biri intizarda olanların ürəyində ümid nurunu daha çox alovlandıracaqdır./Deyerler.\n[not-group=5] ----- [/not-group]Hz. Məhdinin (ə.c) qiyamı zamanı ona dəstək olacaq əsas 3 dəstə insanlar kimlərdir?\nİmam Zaman ağanın (ə.f) qiyamı zamanı üç dəstə yardım edəcəkdir: -Birinci dəstə. İmam Zaman ağanın (ə.f) ətrafında toplanıb ilk ona yardım edəcək kəslər – 313 nəfər xüsusi dostlarıdır ki, Həzrətin (ə.f) ordusuna rəhbərlik edəcəklər. İmam Cavad (ə): “Bədr səhabələrinin sayı qədər 313 nəfər səhabələr, Yer kürəsinin uzaq nöqtələrindən onun ətrafında hazır olacaqlar”. -İkinci dəstə. On min nəfərlik ordudur ki, İmamın (ə.f) ən yaxın tərəfdaşlarından təşkil ediləcəkdir. Bu ordu toplanan kimi, İmamın (ə.f) qiyamı başlayacaqdır. İmam Cavad (ə): “On min kişidən ibarət olan əqd kamil olan kimi, Əziz və Cəlil Allahın izni ilə qiyam edəcəkdir”. - Üçüncü dəstə. Zülmdən yorulmuş insan toplumudur ki, İmama (ə.f) yardım etmək üçün ona qoşulacaqlar. Hz Peyğəmbər (s): “Yer üzü nuru ilə aydınlanar və hökuməti dünyanın şərq və qərbinə çatar”...\n[not-group=5] ----- [/not-group]İmam Zaman ağa (ə.f.) harada yaşayır?\nİmamın (ə.f.) hər yerdə yaşayıb və hər şeydən xəbərdar olması cismi varlığına aid bir məsələ deyildir. Bəlkə bu, İmamın (ə.f.) elmidir ki, insanların halından və aləmdə baş verənlərdən xəbərdar olur. Bu, həmin qeyb elmidir ki, Allah Məsumlara (ə) əta etmişdir. Əgər İmam (ə.f.) buyurursa ki: “Bizim sizin halınızdan xəbərimiz var və sizin vəziyyətinizin heç bir şeyi bizdən gizli deyildir”, o deməkdir ki, burada onun elmi nəzərdə tutulur. İmam (ə.f.) buyurur: “Biz zalımların evindən uzaqda sükunət edirik, Allah hökumətin Qasiqinlərin əlində olduğu müddətdə bunu bizə məsləhət görmüşdür. Ancaq sizin işlərinizdən agahıq. Sizin xəbərlərin hətta bir zərrəsi belə bizdən gizli deyildir”...\n[not-group=5] ----- [/not-group]Axıril-zamanın əlamətləri haqda İslam maarifində hansı hadisələrə işarə edilib?\nAxıril-zamanın əlamətləri: 1. Cəmiyyətdə qorxu artacaq. İ. Baqir (ə): “Həzrət Qaim (ə.f) qiyam etməz, məgər qorxu ilə dolu bir dövranda”. 2. Məscidlərin hidayətdən boşalması. Hz Peyğəmbər (s): “Həmin zamanın məscidləri yalnız abad və gözəldir. Hidayət azalar...”. 3. İnsan hissləri soyuyar. Hz Peyğəmbər (s): “O ruzigarda böyüklər əlinin altında olanlara və kiçiklərə rəhm etmirlər, qüvvətli zəifə rəhm etməz... 4. Əxlaq fəsadları artar. İmam Baqir (ə): “O zaman ki, kişilər özlərini qadınlara və qadınlar özlərini kişilərə bənzədərlər”. 5. Övladı az arzu etmək. Hz Peyğəmbər (s): “Qiyamət bərpa olmaz, o zamana qədər ki, beş övlad sahibi dörd övlad sahibi olmağını arzu edər.. 6. Ani ölümlər. Hz Peyğəmbər (s): “Qiyamət bərpa olmaz o zamana qədər ki, ağ ölüm zahir olar”. Soruşurlar ki, ağ ölüm nədir? Buyurur: “Ani ölüm”...


ASİF MƏRZİLİ NAZİR RAMİL USUBOVA MÜRACİƏT ETDİ-YENILƏNİR » www.tezadlar.az\nAsif Mərzili: «Cənab nazir, artıq 2 ildir ki, mənzilim və avtomobilim benzin tökülərək yandırılıb, bu cinayətlərin sifarişçiləri mənə elektron məktub da yazırlar, müstəntiq isə hər hansı bir qərar qəbul edə bilmir, çünki…»\nArtıq həmin cinayət hadisəsinin baş verməsinin 2 ili tamam olur, lakin hələ də cinayətkarlar məsuliyyətə cəlb edilməmişdir. Baş vermiş bu cinayət hadisələrinin üstünün hələ də açılmaması ilə bağlı ölkənin nüfuzlu şxsləri, tanınmış ziyalılar bir neçə dəfə DİN rəhbərliyinə və istintaq orqanına KİV-də müraciət qəbul etmiş, jurnalistə qarşı törədilmiş bu cinayətin üstünün tezliklə açılması üçün nazir Ramil Usubovun aidiyyəti üzrə tapşırıq verməsini xahiş etmişlər.\n«Mən bir daha cənab nazir Ramil Usubova müraciət edərəm: sifarişçilərin kimliyi barədə istintaqda kifayət qədər sübutlar var, ya yekun qərar qəbul edilsin, ya da bu istintaq materialı arxivə verilsin, özüm başıma bir çarə qılım…».\nBu barədə yenixeber.org-un əməkdaşının sualına cavabında «Təzadlar» qəzetinin baş redaktoru Asif Mərzili bildirdi. Zərərçəkən jurnalist daxili işlər naziri cənab Ramil Usubova yenidən müraciət edəcəyini də söylədi:\n- Bildiyiniz kimi, 2016-cı ilin martın 13-dən 14-ə keçən gecə mənzilim, 2016-cı ilin iyulun 9-da isə şəxsi avtomobilim gecə saat 03:20 radələrində benzin tökülərək qəsdən yandırılmışdır. Minnətdaram ki, nazir hər iki cinayət hadisələrinin istintaqının ağırlıq dərəcəsini nəzərə alaraq dərhal şəxsi nəzarətinə götürdü, aidiyyəti üzrə tapşırıqlar verdi… Özüm istintaqa əlimdən gələn köməyi etməkdəyəm. Təsəvvür edin ki, bu cinayət hadisələrinin sifarişçiləri barədə mühüm maddi sübutlar ortada olsa da, həmçinin onların kimliyi barədə lazımi məlumatları versəm də, istintaq son qərarını verməkdə tələsmir, sanki yuxarıdan tapşırıq gözləyir. Yuxarıda isə cənab nazirdir. 2 ildir mənə külli miqdarda maddi və mənəvi ziyan vurulub. Təmkinlə gözləyirəm. Mətbuatda da məlumat yaymıram, istintaq orqanı da bunu xahiş edir. Amma mən nə vaxta kimi gözləməliyəm. Az qalıb ki, müstəntiqin əvəzinə cinayətkarları və sifarişçiləri tutub gətirib istintaqa özüm təhvil verim. Sifarişçilər bəlli olduğu halda, istintaq nəyi gözləyir??? Cənab nazir özü, həmçinin nazir müavini Vilayət Eyvazov qəbul edib… Söz verilib ki, tezliklə bu cinayət işi açılacaq. Amma nələ də nəticə yoxdur. Sanki istintaq sifarişçilərdən çəkinir, ya da… Amma düşünürəm ki, bu cinayət işi tezliklə açılmalıdır, sifarişçilərin kimlyini bütün ölkə bilməlidir. Bu cinayət işi beləcə süründürülsə, ictimai rəy görün necə olacaq… Əgər ictintaq bu işi görməsə, sifarişçilərin kimliyini bütün sübutlarla özüm açıb deyəcəyəm…\n-Qarşıdan Milli Mətbuat günü gəlir. Bəlkə istər beynəlxalq qurumlarda, eləcə də Azərbaycanda tanınmış jurnalist kimi cənab Prezidentə müraciət edəsiniz…\n- İkinci hadisə baş verəndə cənab nazir Ramil Usubov məni qəbul etdi, söz verdi, dedi ki, bu cinayəti törətməkdə kimin əli varsa, kimliyindən, yəni vəzifəsindən, statusundan asılı olmayaraq, kimdirsə, cəzasını tezliklə alacaq. Mən nazirimə inanıram və onun bu sözünün üstündən Prezidentə və ya hansısa Beynəlxalq qurumlara müraciət edə bilmərəm… Amma hesab edirəm ki, Milli Mətbuat günü ərəfəsində cənab nazir Ramil Usubova yenidən müraciət edəcəyəm.\n-Bu dəfə nəyi xahiş edəcəksiniz?\n- Xahiş edəcəyəm ki, Cənab nazir, artıq 2 ildir ki, mənzilim və avtomobilim benzin tökülərək yandırılıb, bu cinayətlərin sifarişçiləri barədə istintaqa mötəbər maddi sübutlu məlumat vermişəm, onlar cəzasız qalacaqlarını görərək, hətta mənə elektron məktub da yazıblar. Həmin məktubu istintaqa təqdim etmişəm, onların arasındakı səs yazısı da var, onların istintaqı aldatmaq cəhdi də sübut olunub… Müstəntiq isə hər hansı bir qərar qəbul edə bilmir. Çünki yuxarıdan tapşırıq gözləyir. Cənab nazirdən xahiş edəcəyəm, ya bu istintaq tezliklə tamamlansın, ya da göndərilsin arxivə. Mən də özümün və redaksiya kollektivinin təhlükəsizliyi barədə ayrıca düşünüm…


Niyə məhz elektron ödəniş? - İki sahil\n09 iyul 2020 05:04 Bütün xəbərlər Haqqımızda Əlaqə\n23 iyun 2020 17:02\nBu məqsədlə indiyədək bir sıra qanunvericilik aktları qəbul edilib. Eyni zamanda, Vergi Məcəlləsinə dəyişikliklər edilərək nağd qaydada həyata keçirilməsi məhdudlaşdırılan əməliyyatları bu qaydada həyata keçirən vergi ödəyicilərinə qarşı maliyyə sanksiyasının tətbiqi, nağdlaşma əməliyyatının vergiyə cəlb edilməsi üzrə müvafiq maddələr əlavə olunub. Həmçinin “2018–2020-ci illərdə Azərbaycan Respublikasında rəqəmsal ödənişlərin genişləndirilməsi üzrə Dövlət Proqramı”ndan gözləntilər ondan ibarətdir ki, nağdsız ödənişlərin illik həcmi təqribən 17 milyard manat arta bilər. Bu isə nağdsız ödənişlərin payının hər il 7 faiz artmasına imkan verəcəyi anlamına gəlir. Nəticədə bütövlükdə iqtisadi əməliyyatlarda nağd ödənişlərin payının 5 il ərzində 74 faizdən 40 faizə qədər azalacağı gözlənilir.\nHətta bir neçə aydır ki, tətbiqinə başlanılan ticarət və iaşə obyektlərində ödənişlər zamanı tutulan əlavə dəyər vergisini (ƏDV) bir hissəsinin geri alınması mexanizmində üstünlük nağdsız ödənişlərə verilib. Belə ki, nağd əməliyyatlar üzrə ödənilmiş ƏDV-nin 10 faizi məbləğində vəsaitin geri qaytarılması nəzərdə tutulsa da, nağdsız əməliyyatlar üzrə bu göstərici 15 faizdir.\nLakin araşdırmaların nəticələri onu göstərir ki, əhali istehlak xərclərinin əksər hissəsini nağd formada həyata keçirir. Məsələ burasındadır ki, ölkədə 8,4 milyon ədəd plastik kartın olmasına baxmayaraq, Azərbaycanda onlardan əksər hallarda hesabda olan vəsaitin bankomat vasitəsilə nağdlaşdırılması üçün istifadə olunur. Ekspertlər bunu vergidən yayınmaya zəmin yaradan amillərin olması, bank xidmətlərinin çeşidinin azlığı və xərclərinin yüksəkliyi, əhalinin maliyyə savadlılığı səviyyəsinin yetərli olmaması, banklara və elektron ödəniş sisteminə ictimai inamın zəifliyi ilə izah edirlər.


Türkiyənin Alanya bölgəsində Beynəlxalq Velosipedçilər İttifaqının 2.2 kateqoriyalı “Tour of Cartier” yarışına yekun vurulub. Futbolxeber.az saytının məlumatına görə, velotur ölkəmizin “Synergy Baku” komandası üçün uğurlu nəticə ilə yadda...\nMəmmədyarov vacib qələbə qazandı\nBerlində kişilər arasında şahmat Tacı uğrunda Maqnus Karlsenə rəqib olmaq hüququ verən iddiaçıların turnirində 13-cü turun partiyaları keçirilib. Futbolxeber.az saytının məlumatına görə, ötən tur Dinq Lirenə məğlub olaraq,...\nRauf Məmmədov Avropa çempionatında növbəti qələbəsini qazanıb\nGürcüstanın Batumi şəhərində şahmat üzrə Avropa çempionatında 8-ci turun görüşləri keçirilib. Futbolxeber.az xəbər verir ki, Azərbaycanı turnirdə təmsil edən Rauf Məmmədov Rusiyadan olan erməni əsilli David Paravyanı...\nMəmmədyarovdan gözlənilməz məğlubiyyət\nBerlində şahmat tacına iddiaçılar turnirində 12-ci turun görüşləri keçirilib. Futbolxeber.az saytının məlumatına görə, azərbaycanlı qrossmeyster Şəhriyar Məmmədyarov Liren Dinqlə (Çin) qarşılaşıb və gözlənilmədən rəqibinə...\nŞəhriyardan növbəti bərabərlik\nBerlində şahmat tacına iddiaçılar turnirində bu gün 11-cu turun görüşləri keçirilib. Futbolxeber.az saytının məlumatına görə, Şəhriyar Məmmədyarov qara fiqurlarla Uesli So ilə qarşılaşıb və heç-heçə edib. Qeyd edək ki, bu...\nMəmmədyarov Karuna ilə heç-heçə etdi\nBerlində şahmat tacına iddiaçılar turnirində bu gün 10-cu turun görüşləri keçirilib. Futbolxeber.az saytının məlumatına görə, azərbaycanlı qrossmeyster Şəhriyar Məmmədyarov ağ fiqurlarla Fabiano Karuana ilə qarşılaşıb. Görüş 58-ci...\nMəmmədyarov - Aronyan: yenə heç-heç\nBerlində şahmat tacına iddiaçılar turnirində 9-cu turun oyunları keçirilib. Futbolxeber.az saytının məlumatına görə, azərbaycanlı qrossmeyster Şəhriyar Məmmədyarov erməni şahmatçı Levon Aronyanla qarşılaşıb. İlk dövrədə olduğu kimi, tərəflər...\nKarateçilərimizdən 3 bürünc medal\nAzərbaycan karateçiləri Rotterdamda Karate1 Premyer liqa turnirini üç bürünc medalla başa vurublar. Futbolxeber.az saytının məlumatına görə, Firdovsi Fərzəliyev (-60 kq), Rafael Ağayev (-75 kq) və Ayxan Mamayev (-84 kq) fəxri kürsünün üçüncü pilləsinə...\nYığmamız Vilnüsdə beynəlxalq turnirdə iştirak edəcək\nMartın 20-də Litvanın paytaxtı Vilnüsdə gənc boksçular arasında Dan Poznyakın xatirəsinə həsr olunmuş ənənəvi beynəlxalq turnir start götürəcək. Futbolxeber.az saytının məlumatına görə, 13-cü dəfə keçiriləcək yarışa Azərbaycan millisi də...\nŞəhriyardan növbəti heç-heçə\nBerlində şahmat tacına iddiaçıların turniri davam edir. Futbolxeber.az saytının məlumatına görə, ilk dövrənin son turunda azərbaycanlı qrossmeyster Şəhriyar Məmmədyarov Aleksandr Qrişukla üz-üzə gəlib. Ötən turda ağ fiqurlarla Vladimir Kramnikə qalib...\nMəmmədyarov liderliyə yüksəldi\nKişilər arasında dünya şahmat Tacı uğrunda həlledici görüşdə Maqnus karlsenə rəqib olmaq uğrunda iddiaçıların turnirində 6-cı turun qarşılaşmaları keçirilib. Futbolxeber.az xəbər verir ki, 8 iştirakçı arasında yeganə Azərbaycan təmsilçisi Şəhriyar...\nBerlində keçirilən şahmat tacına iddiaçıların turniri davam edir. Futbolxeber.az saytının məlumatına görə, beşinci turda azərbaycanlı qrossmeyster Şəhriyar Məmmədyarov Liren Dinglə üz-üzə gəlib. Çinli rəqibinə qarşı qara fiqurlarla oynayan...\nSadıq Sadıqov: "Demişdim ki, "Neftçi"yə vaxt lazımdı, o vaxt artıq yetişib"\n“İdman təşkilatının rəhbəri olaraq nəinki futbolu, bütün idman yarışlarını izləyirik. “Neftçi” futbol komandası da hazırda yüksəlişdədir". Futbolxeber.az saytının məlumatına görə, bu sözləri "Neftçi” futbol...\nAzərbaycan Cüdo Federasiyasının Konfransı və İK-nin iclası keçirilib\nBu gün Bakı Olimpiya Stadionunda (BOS) Azərbaycan Cüdo Federasiyasının (ACF) Konfransı və İcraiyyə Komitəsinin iclası keçirilib. Futbolxeber.az saytının məlumatına görə, tədbirdə iştirak edən ACF prezidenti Rövnəq Abdullayev...\nŞəhriyar Məmmədyarov İddiaçılar turnirində ikincidir\nAlmaniyanın paytaxtı Berlində keçirilən İddiaçılar turnirində IV turun görüşləri baş tutub. Futbolxeber.az-ın məlumatına görə, Azərbaycan təmsilçisi Şəhriyar Məmmədyarov amerikalı Uesli So ilə üz-üzə...\nAvropa Velosipedçilər Birliyinə yeni prezident seçilib\nİsveçrəli Rokko Kattaneo Avropa Velosipedçilər Birliyinin (UEC) yeni prezidenti seçilib. Futbolxeber.az saytının məlumatına görə, Türkiyənin İstanbul şəhərində təşkil olunan sayca 31-ci Konqresində quruma üzv olan 50 milli federasiyadan 44-nün...\n“Synergy Baku” Side Qran-Prisinin ən yaxşısıdır\nTürkiyənin Side bölgəsində Beynəlxalq Velosipedçilər İttifaqının 1.2 kateqoriyalı Side Qran-Prisi keçirilib. Futbolxeber.az saytının məlumatına görə, birgünlük yarış “Synergy Baku” kontinental komandamız üçün uğurlu...\nBu gün Berlində şahmat tacına iddiaçıların turnirində ikinci turun oyunları keçirilib. Futbolxeber.az saytının məlumatına görə, yarışda iştirak edən Şəhriyar Məmmədyarov da növbəti sınağına çıxıb. Qrossmeysterimiz bu dəfə erməni...\nŞəhriyar Məmmədyarov “Grand Chess Tour” seriyasında iştirak edəcək\nAzərbaycan şahmatçısı Şəhriyar Məmmədyarov “Grand Chess Tour” seriyasında iştirak edəcək. Futbolxeber.az xəbər verir ki, bu barədə yarışın təşkilatçıları məlumat yayıb. Onunla yanaşı, yarışda Vişvanatan Anand...\nAzərbaycan şahmatçısı Şəhriyar Məmmədyarov Rusiyanın paytaxtı Moskvada Mixail Talın xatirəsinə keçirilən sürətli şahmat turnirində ikinci yeri tutub. Futbolxeber.az saytının məlumatına görə, 33 yaşlı qrossmeyster qara...\nBeynəlxalq Şahmat Federasiyası (FİDE) növbəti reytinq siyahısını açıqlayıb. Futbolxeber.az-ın məlumatına görə, azərbaycanlı qrossmeyster Şəhriyar Məmmədyarov xallarının 2814-dən 2809-a enməsinə baxmayaraq, ikinci sıradakı...\n23-24 fevral tarixlərində Macarıstanın paytaxtı Budapeştdə Avropa Mini Futbol Federasiyasının (AMF) Baş Assambleyası keçirilib. Futbolxeber.az xəbər verir ki, bu yığıncaqda ötən ilin sentyabrında təsis olunmuş Azərbaycan Mini Futbol Assosiasiyasının (AMFA) sədri...\n“Qəbələ” taekvondoçusundan bürünc medal\nTaekvondo üzrə gənclər arasında keçirilən Azərbaycan birinciliyinə yekun vurulub. Futbolxeber.az saytının məlumatına görə, üç gün davam edən yarışda “Qəbələ” İdman Klubunun təmsilçiləri də çıxış edib. Taekvondoçu Qnyaz Kərimov...\nMartda Almaniyada təşkil olunacaq şahmat tacına İddiaçılar Turnirində ölkəmizi təmsil edəcək Azərbaycan yığmasının lideri Şəhriyar Məmmədyarov mötəbər yarışa hazırlıqla bağlı suallara cavab verib. Futbolxeber.az həmin müsahibəni təqdim...\nAzərbaycanın Qış Olimpiadasındakı yeganə təmsilçisi fiaskoya uğradı\nCənubi Koreyanın Pxençxan şəhərindəki XXIII Qış Olimpiya Oyunlarında Azərbaycanın yeganə təmsilçisi Patrik Braxner uğursuzluqla üzləşib. Futbolxeber.az saytının məlumatına görə, dağ xizəkçiliyinin slalom növü üzrə...\nYusif Yusifzadə “Strandja” turnirinə qələbə ilə başlayıb\nBolqarıstanın paytaxtı Sofiyada boks üzrə ənənəvi “Strandja” turnirinə start verilib. Futbolxeber.az saytının məlumatına görə, 69-cu dəfə keçirilən yarışın ilk günündə Azərbaycan millisinin 3 idmançısı rinqə çıxıb. Boksçularımızdan...\nAzərbaycanın daha bir idmançısına dopinq şoku\nAzərbaycanın daha bir idmançısına dopinqdən istifadəyə görə sanksiya tətbiq edilib. Futbolxeber.az Azərbaycan Milli Antidopinq Agentliyinin (AMADA) rəsmi...\n“Synergy Baku”dan mövsümdə ilk qalibiyyət\nÖlkəmizin şosse velosipedi üzrə “Synergy Baku Cycling Project” kontinental komandası 2018-ci ildə ilk uğuruna imza atıb - Türkiyənin Alanya şəhərində keçirilən birgünlük Alanya Qran-Prisi Elit yığmamızın və “Synergy Baku”nun üzvü Kiril Pozdnyakovun...\nRafael Ağayevdən növbəti qəbələ\nAzərbaycan milli komandasının və “Qəbələ” İdman Klubunun karateçisi Rafael Ağayev növbəti uğuruna imza atıb. Futbolxeber.az saytının məlumatına görə, İdmançımız Birləşmiş Ərəb Əmirliklərinin Dubay şəhərində keçirilən mötəbər Karate 1 Premyer Liqa...\nBakıdakı "Formula 1" yarışlarından götürülmüş ümumi gəlirin məbləği açıqlanıb\nİndiyədək Bakıda keçirilmiş "Formula 1" yarışları Azərbaycan iqtisadiyyatına ümumilikdə 277,3 milyon dollar gəlir gətirib. Futbolxeber.az saytının məlumatına görə, bu barədə PwC audit şirkətinin apardığı müstəqil araşdırma...\nQış Olimpiya Oyunlarında daha 4 növ üzrə qaliblər müəyyənləşib\nCənubi Koreyanın Pxençxan şəhərində keçirilən Qış Olimpiya Oyunlarında daha 4 növ üzrə qaliblər müəyyənləşib. Futbolxeber.az saytının...\nGüləşçilərimizin Dünya Kubokundakı rəqibləri müəyyənləşib\nABŞ-ın Ayova şəhərində keçiriləcək sərbəst güləş üzrə Dünya Kubokunun püşkü atılıb. Futbolxeber.az saytının məlumatına görə, Dünya...\n“Qəbələ”nin üzvü İstanbulda gümüş medal qazandı\nTürkiyənin İstanbul şəhərində taekvondo üzrə “Turkish Open” turnirinə start verilib. Futbolxeber.az saytının məlumatına görə, 5-ci dəfə təşkil olunan G1 kateqoriyalı yarışda Azərbaycanın gənclərdən ibarət millisi də mübarizəyə qatılıb. “Qəbələ”...\nMilli komandalara təyinatlar olub\nKarate üzrə Azərbaycan milli komandasının məşqçilər heyətinə yeni təyinatlar olub. Futbolxeber.az saytının məlumatına görə, bu barədə qərar...\nPrezident “Formula-1”in baş icraçı direktorunu qəbul edib\nAzərbaycan Respublikasının Prezidenti İlham Əliyev fevralın 13-də Formula-1 qrupunun baş icraçı direktoru Çeyz Kerini qəbul edib. Futbolxeber.az saytının verdiyi məlumata görə, bu barədə Azərbaycan Prezidentinin mətbuat xidməti...\nOlimpiadada ilk dopinq qalmaqalı\nCənubi Koreyanın Pxençxan şəhərində keçirilən qış Olimpiya oyunlarında ilk dəfə dopinqdən istifadə hadisəsi qeydə alınıb. Futbolxeber.az saytının məlumatına görə, buz üstə sürətli konki sürmə yarışının iştirakçısı,...\nAzərbaycanın daha bir idmançısına dopinqdən istifadəyə görə sanksiya tətbiq edilib. Futbolxeber.az saytı Azərbaycan Milli Antidopinq Agentliyinin (AMADA) rəsmi saytına istinadən xəbər verir ki, bu, həndbolçu Səbinə Nuriyevadır....\nPxençxanda keçirilən XXIII Qış Olimpiya Oyunlarının rəsmi açılış mərasiminə start verilib. Futbolxeber.az saytının məlumatına görə, Bakı vaxtı ilə saat 15:00-da start götürən mərasimdə artıq Azərbaycan millisi paraddan...\nMillimizin 7 cüdoçusu “Böyük Dəbilqə” turnirində\nFransanın paytaxtı Paris şəhərində cüdo üzrə “Böyük Dəbilqə” yarışı keçiriləcək. Futbolxeber.az saytının verdiyi məlumata görə, fevralın 10-u start götürəcək mötəbər turnirdə Azərbaycan cüdoçuları da mübarizə...\nAnti-dopinq seminarı keçiriləcək\nFevral ayının 15-də AAAF Park Yaşayış Kompleksinin Konfrans zalında Beynəlxalq Ağır Atletika Federasiyasının (IWF) təlimatına əsasən, Azərbaycan Ağır Atletika Federasiyası (AMADA) və Azərbaycan Milli Anti-Dopinq Agentliyinin (AMADA) birgə...


ŞƏHİDLƏR: MAYOR AQŞİN ABDULLAYEV | газета ОЧАГ (OCAQ) Самара\nAqşin Abdullayev 2003-cü ildə leytenant, 2005-ci ildə baş leytenant, 2009-cu ildə kapitan və 2013-cü ildə mayor hərbi rütbələrini almışdır. 2004-2017 ci illər ərzində respublikanın müxtəlif yerlərində yerləşən hərbi hissələrdə əhəmiyyətli vəzifələrdə xidmət göstərmişdir. Son vəzifəsi xidmət göstərdiyi hərbi hissənin kəşfiyyat rəisi olmuşdur. Xidmət illərində göstərdiyi şəxsi şücaətinə, nümunəvi xidmətinə görə çoxlu sayda medal və fəxri-fərmanlarla təltif olunmuşdur. Xidməti boyu qüsursuz xidmət göstərən mayor Abdullayev «Qüsursuz Xidmətə Görə» 3-cü dərəcəli (10 illik qüsursuz xidmət) və «Qüsursuz Xidmətə Görə» 2-cü dərəcəli (15 illik qüsursuz xidmət) medalları ilə təltif olunmuşdur. O həmçinin «Azərbaycan Respublikası Silahlı Qüvvələrinin 90 illiyi (1918-2008)» və «Azərbaycan Respublikası Silahlı Qüvvələrinin 95 illiyi (1918-2013)» Yubiley medalları ilə təltif edilmişdir. 2016-ci ilin aprel döyüşləri zamanı — şəxsi heyətin qarşısına qoyulmuş döyüş tapşırıqlarının yerinə yetirilməsində fərqləndiyinə görə fəxri-fərmanla təltif olunmuşdur. Mayor Aqşin Abdullayev 2017-ci il 25 fevralda, Fevral döyüşləri zamanı şəhid oldu. Nəşinin neytral zonadan götürülməsi üçün erməni təcavüzkarlarının ağır şərtlər irəli sürməsinə baxmayaraq fevralın 27-də onun və özündən başqa şəhid olan daha dörd nəfərin nəşi neytral ərazindən götürülü. Fevralın 28-i isə Aqşin Abdullayev doğulduğu Şəki rayonunun Kiş kəndində son mənzilə yola salındı. Dəfn mərasiminə on mindən yuxarı rayon sakini ilə yanaşı, şəhidin qulluq etdiyi hərbi hissənin əsgərləri və zabitləri, Azərbaycan Respublikası Müdafiə Nazirliyinin nümayəndələri, respublikanın müxtəlif bolgələrindən gəlmiş vətəndaşlarımız və şəhidin tabeliyində xidmət göstərmiş əsgərləri qatılmışdı. Müdafiə Nazirliyinin Hərbi Orkestrinin müşaiyəti ilə keçən dəfn mərasiminin sonunda yaylım atəşi açıldı və mayor Abdullayev uğrunda şəhid olduğu torpağa tapşırıldı.


“ICTnews” Elektron Xəbər Xidməti “Naked Science www.naked-science.ru” resursuna istinadən yazır ki, plana görə, gələcəkdə xəstəxana və tibbi sosial müəssisələrdə xəstələrə kömək üçün işə başlayacaq “PR2” kod adlı robot hazırda öyrənməklə məşğuldur. Təlim prosesini sürətləndirmək üçün mütəxəssislər tərəfindən süni intellektin xalatı necə geyindirməsini nümayiş etdirən 11 min virtual nümunə yaradılıb. Onların arasında səhvsiz hərəkətləri və kobud səhvləri göstərmək olar. Nümunələrə əsaslanan alqoritm prosedur zamanı gücü tutuşduraraq ölçməyi mənimsəyib.\nTədqiqat rəhbəri doktor Zakkori Erikson bildirib ki, insanlar bacarıqları sınaq və səhvlər vasitəsilə öyrənirlər. “Biz “PR2” robotu üçün bu imkanı yaratdıq. İnsan üzərində minlərlə sınağın aparılması təhlükəli və yorucu olardı. Lakin bir günə simulyasiyaların öyrənilməsi robotda insanın geyinmə zamanı hansı hisslər keçirməsi barədə təsəvvür yaradıb”, - doktor qeyd edib.


Bəyəndim (1) Bəyənmədim (3)\nBelarus Mərkəzi Seçki Komissiyası qarşıdan gələn prezident seçkilərində Aleksandr Lukaşenkonun əsas rəqibləri Viktor Babariko və Valeri Tsepkalonun namizədliyini qeydə almayıb.\nBelarusda avqust ayının 9-da keçiriləcək prezident seçkilərinin vaxtı yaxınlaşdıqca ölkədə siyasi gərginlik də özünəməxsus şəkildə artmaqda davam edir. Bu baxımdan diqqəti cəlb edən əsas məsələlərdən biri də Belarus Mərkəzi Seçki Komissiyası tərəfindən qarşıdan gələn prezident seçkilərində Rusiya tərəfindən hakimiyyətə gətirilməsi nəzərdə tutulan “Belqazprombank”ın sabiq rəhbəri Viktor Babarikonun, həmçinin Lukaşenkonun sabiq köməkçisi, Yüksək Texnologiyalar Parkının sabiq rəhbəri Valeri Tsepkalonun namizədliyinin qeydə alınmaması olub. Onların qeydə alınmamasına səbəb kimi isə Rusiya tərəfindən maliyyələşdirilmələri göstərilib.\nPrezidentliyə namizəd digər 5 nəfərin qeydə alınması isə müsbət həll edilib.Bu müstəvidə də çərşənbə axşamı keçirilən Belarus Mərkəzi Seçki Komissiyasının iclasında Belarus Respublikasının prezidentliyə namizədləri hazırkı prezident Aleksandr Lukaşenkonu, "Həqiqəti söylə" şirkətinin lideri Andrey Dmitriyevi, sabiq deputat Anna Kanopatskayanı, YouTube kanalının müəllifinin xanımı Svetlana Tixanovskayanı və Belarus Sosial-Demokrat Partiyasının ("Qramada") sədri Sergey Çereçeni qeydiyyata alıb.\nArtıq qeyd etdiyimiz kimi “Belqazprombank”ın sabiq rəhbəri Viktor Babarikonun namizədliyinin qeydə alınmaması isə onun seçkiqabağı kampaniyasının "Qazprom" tərəfindən maliyyələşdirilməsi səbəbindən imtina edilib.\nQeydə alınmış namizədlər isə artıq qarıdan gələn seçkilrə hazırlaşmağa başlayıblar. Onlar seçkilərdə namizədliyi qeydə alınmayan Babariko və Tsepkalonun tərəfdarlarını da öz tərəflərinə keçmək və onların səslərini almaq üçün artıq müxtəlif səviiyəli görüşlər keçirməyə başlayıblar\n.Belarus MSK-nın Babarikonun və Tsepkalonun qeydə alınmasından imtina edilməsinə səbəb kimi Seçki Məcəlləsinin 48-ci maddəsinin pozulması göstərilib. MSK-nın rəhbəri Lidiya Yermoşina bununla bağlı deyib ki, “Belqazprombank” Belarus ərazisində fəaliyyət göstərsə də, Rusiyanın "Qazprom"una məxsusdur. Lidiya Yermoşina bankın əməkdaşlarının təşəbbüs qrupunun təbliğat işinin formalaşdırılması və təşkili ilə məşğul olduqlarını, seçkiqabağı tezislər yazdıqlarını, qərargaha nəqliyyat xidmətləri göstərdiklərini və bu zaman məzuniyyətdə olduqlarını bildirib.\nQeydiyyatdan imtina etmək üçün daha bir səbəb isə həmin şəxslərin cinayət yolu ilə əldə etdikləri gəlirlər barədə məlumatların bəyannamədə olmamasıdır. Viktor Babarikonun cinayət yolu ilə əldə etdiyi gəlirlərin bəyannamədə olmaması barədə MSK-ya Dövlət Nəzarəti Komitəsi tərəfindən məlumat verilib. Lidiya Yermoşina :"MSK - ya Dövlət Nəzarəti Komitəsinin məktubu daxil olub. Bəyannamədə onun faktiki mülkiyyətində və istifadəsində olan maddi və daşınmaz əmlak, eləcə də ona nəzarət edən bir sıra Belarus kommersiya strukturlarının fəaliyyətindən əldə olunan gəlirlər", o cümlədən “Özəlləşdirmə"," İnformasiya sistemləri "və" Hüquqi dialoq " dakı qazanclar ıəksini tapmayıb.\nMSK-nın rəhbəri Dövlət Nəzarət Komitəsinə istinadən iddia edib ki, "Babariko "Belqazprombank" ASC-nin keçmiş və fəaliyyətdə olan rəhbərlərindən ibarət mütəşəkkil cinayətkar qrup yaradıb və ona rəhbərlik edib. Çirkli, qeyri-qanuni yollarla qazanılan pulların xaricə çıxarılması və vəsaitlərin leqallaşdırılması cinayətkar qruplaşma tərəfindən Virciniya adalarında və Kiprin banklarında qeydiyyata alınmış hesablar vasitəsi ilə həyata keçirilib. Lidiya Yermoşinanın sözlərinə görə, bəyannamədə"Privatlizinq" şirkətindən 2019-cu ildə 350 min, 2020-ci ildə isə 190 min dolların alınması göstərilməyib. "Bir qayda olaraq, vergi bəyannaməsində rüşvət əks etdirilmir, buna görə də onu günahlandırmaq olmaz, amma buna baxmayaraq, bu fakt var", – deyə Belarus Mərkəzi Seçki Komissiyasının rəhbəri yarızarafat, yarıciddi bildirib.\nViktor Babariko hazırda istintaq altında olsa da ona qarşı bu günə kimi konskret olaraq hansısa ittiham irəli sürülməyib. MSK-nın iclasında Viktor Babarikonun vəkili Maksim Znak bu hallara diqqəti cəlb edib. "Seçki Məcəlləsində qeydiyyatın ləğv edilməsi üçün səbəblər var. Əgər səslənən bu məlumatlar məhkəmə tərəfindən və ya sənədlərlə təsdiqlənərsə, istənilən vaxt şəxsin namizəd kimi qeydiyyatını ləğv etmək olar", - deyə o bildirib.\nVəkilin sözlərinə görə, “Belqazprombank” əməkdaşlarının təşəbbüs qrupunda iştirakının qeydə alınmasından imtina edilməsi də düz deyil. Çünki təşəbbüs qrupu üzvlərinin əsas işlərindən azad vaxtlarda fəaliyyətinin qadağan edilməsi qanunvericilikdə nəzərdə tutulmayıb. "Əgər onlardan kimsə xidməti telefondan istifadə edirsə, bu, işçinin işəgötürən tərəfindən cəzalandırıla biləcəyi əmək intizamının pozulmasıdır, lakin bu, xarici şəxs tərəfindən maliyyələşdirilmə demək deyil",-deyə o vurğulayıb.\nVəkil xatırladıb ki, təqsirləndirilən bütün şəxslər xarici ölkə deyil, Belarus vətəndaşlarıdır.\nİclas başa çatdıqdan sonra Babariko və Tsepkalo qərargahlarının nümayəndələri MSK-nın qərarından Ali Məhkəməyə şikayət vermək niyyətində olduqlarını bildiriblər. Namizədlik vəsiqələrini alan Andrey Dmitriyev, Sergey List və Svetlana Tixonovskaya jurnalistlərə bildiriblər ki, yaxın vaxtlarda öz tərəfdarları ilə seçkiqabağı yarışdan sonra yaranmış vəziyyəti müzakirə edəcəklər. Onlar namizədliyi qeydə alınmayan şəxslərin tərəfdarları ilə görüşərək onlarla birgə strategiya hazırlaya biləcəklərini də istisna etməyib.\nSvetlana Tixonovskaya hakimiyyətin Tsepkalo və Babarikonu qeydiyyata almamasını güclü namizədlərdən qorxması ilə izah edib.\nHadisələrin gedişi göstərir ki, Aleksandr Lukaşenkonun heç kimdən və heç nədən qorxmayan sərt lider kimi görünmək istədiyini düşünənlər səhv ediblər. Rəsmi lider risk almamağa üstünlük verdi. Hazırkı seçki kampaniyası onun üçün həddindən artıq əlverişsiz idi", – deyə siyasi şərhçi Aleksandr Klaskovski vurğulayır."Təqsirsizlik prezumpsiyası yolverilməzdir", – deyə ekspert bildirir. Onun fikrincə, Aleksandr Lukaşenko daxili siyasətdə gücə üstünlük verəcək.\n“Belaruslular tarixdə ilk dəfə olaraq Lukaşenkonun seçkilərdə qalib olmadığını düşünürlər”,- deyə ekspert qeyd edir\n"Babarikonun namizədliyinin qeydə alınmaması təkrarlanması hakimiyyətin böyük səhvidir. Hamı gördü ki, hakimiyyət seçkilərdə ciddi rəqibdən qorxub, onunla seçici səsləri uğrunda görüşə getməyə cəsarət etməyib. Onun əleyhinə ittihamlar məhkəmə vasitəsi ilə sübut olunmalıdır", – deyə 2001-ci ildə prezidentliyə keçmiş namizəd Vladimir Qonçarik qeyd edir. O, bu qərarın əsas nəticəsini seçkilərin dünya birliyi tərəfindən tanınmadığını hesab edir.\nYeri gəlmişkən, Belarus Xarici İşlər Nazirliyi artıq Aİ-yə ünvanladığımüraciətdə Minski bu qurumun fikirləri maraqlandırmadığını bildirib. "Belarus xalqı öz seçimini xaricdən" xeyirxah " göstərmədən edəcək”,-deyə XİN nümayəndəsi Aİ-nin Minskdəki nümayəndəliyinin rəhbəri Dirk Şubelin sözlərinə reaksiya verib.\nBütün hallarda Belarusda qarşıdan gələn seçkilərin heç də Lukaşenko üçün asan keçməyəcəyi şübhə doğurmur. Belə ehtimal edilir ki, Rusiya Lukaşenkonun yenidən prezident seçilməsinə imkan verməmək üçün bütün imkanlardan istifadə edəcək. Hətta Rusiyanın Lukaşenkonun hakimiyyətə gəlməməsi üçün seçkilər ərəfəsi Belarusda dövlət çevrilişinə əl ata biləcəyi belə istisna edilmir. Hər halda Belarusda Babarikonun namizədliyinin qeydə alınmaması ilə bağlı etiraz aksiyalarının keçirilməsi və hökumət tərəfindən onlarla aksiya iştirakçılarının həbs edilməsi də dediklərimizi sübut edir. Hadisələr belə davam edəcəyi təqdirdə Belarusda Rusiya tərəfindən Lukaşenkoya qarşı “yeni Maydan”ın işə salınacağı da irəli sürülən ehtimallar arasındadır.


Ermənistanın daim arxalandığı “güclü erməni lobbisi”nin ənənəvi terrordan başqa güvəndiyi heç nəyi yoxdur. - Xəbərlər - ŞUŞA RAYON Icra Hakimiyyəti\nErmənistanın daim arxalandığı “güclü erməni lobbisi”nin ənənəvi terrordan başqa güvəndiyi heç nəyi yoxdur.\nBu baxımdan, Azərbaycan Prezidenti İlham Əliyevin Azərbaycan-Ermənistan sərhədində baş vermiş son hadisələrlə əlaqədar münasibəti olduqca dəyərlidir: “Artıq bu gün dünyada mövcud olan və fəallaşan Azərbaycan icmaları ölkəmizə də dəstəkdir. Biz də onları dəstəkləyirik. Dəfələrlə demişəm ki, bütün Azərbaycan vətəndaşları, xaricdə yaşayan azərbaycanlılar bilirlər ki, onların arxasında güclü Azərbaycan dövləti dayanır”


Qış üçün alma suyundakı xiyar: foto və video ilə konserv reseptləri - Həm də - 2021\nQış üçün alma şirəsindəki konservləşdirilmiş xiyar reseptləri\nAvqust ayında alma ağacı bizi alma ilə doldurdu, hara qoyacağımı da bilmirdim. Elma suyuna basdım və qış üçün alma suyunda xiyar bişirməyə qərar verdim. Çox suyu basdım, suyu və xiyar üçün kifayət qədərdi. Fərqli reseptlər oxudum, fikrimcə ən uğurlu olanları seçdim. Onları sınamağınızı təklif edirəm.\nAlma suyunda sterilizasiya edilmədən xiyar bişirmək\nSəhər istixanada təzə xiyar yığdım, sadəcə Herman 12 sm gözəl, xiyarlardan məmnun qaldı. Herman turşularının dadı həmişə əladır. Yaşıllıqlar yalnız bağdan olmasına baxmayaraq yenə də onları bir hövzəyə qoyub soyuq su ilə doldurdum. Ən azı 2 saat suyumda yatdılar.\nBağın içində gəzdim, qarağat, albalıdan yarpaq qopardım. Bir bankaya bir az ehtiyacınız var - 2-3 qarağat, 1-2 albalı. Bağçaya baxdım və bir neçə şüyüd çətiri tapdım. Başqa bir hövzə almalı idim. İstifadədən əvvəl həmişə göyərti 2-3 suda isladıram. Görünməməsinə baxmayaraq yarpaqlarda torpaq və toz var.\nBir gün əvvəl 1,5 litr bir suyu hazırlamışdım, soyuducuda dayandım. Adi bir bağ şirəçəkənində alma əzdim, sonra tülbentdən süzdüm. Soyuducuda dayandı, sellülozun qalıqları dibinə yerləşdi və suyu göz yaşı kimi şəffaf oldu. Suyu hazırlamaq üçün təxminən 4 kq alma lazım oldu. Rəqəm təxmindir, çünki həcmi meyvənin şirəsindən asılıdır.\nBöyük boğazı olan bankalarda alma şirəsindəki xiyar turşusunu sevirəm. Yuymaq rahatdır, xiyar və ədviyyat qoymaq rahatdır. Geniş ağzı olan bankalarda istənilən turşu tərəvəzi çox iştahaaçan görünür. Qışda konservlərimin xiyarlarımla partlamasının qarşısını almaq üçün sterilizasiya edirəm.\nİndi hər kəsin mətbəxində mikrodalğalı soba olduğu zaman sobada və ya buxarda sterilizasiya edən qutularla maraqlanmağın mənası yoxdur. Soda ilə yuyulmuş bir qaba 0,5 qaşıq su tökürəm, mikrodalğalı sobaya qoyuram, sobanı 5 dəqiqə yandırıram. Steril banka hazırdır.\nXiyarları yuyuram, bir süngərlə, səylə özümün, butulizmdən qorxduğum üçün əllərimi əsirgəmirəm. Ətrafı sarmaq üçün böyük bir yeməyin üstünə təmiz, parlaq xiyar qoydum. Su ilə bir çaydanı töküb yandırıram.\nMikrodalğalı sobadan bir banka, hövzədən göyərti - qarağat, albalı yarpaqları və şüyüd çətirləri çıxarıram. Yaşıllıqları silkələyirəm və bir hissəsini bankaya qoyuram, digərini yuxarıya qoyuram.\nXiyarların uclarını kəsdim, xiyarları bir bankaya qoydum. Onları şaquli qoymağı üstün tuturam. Bank bu görünüş üslubu ilə daha gözəl görünür və zelentsov daha çoxunu əhatə edir.\nBanka doludur, çaydan qaynayır. Bankaya qaynar su tökürəm və əvvəl qaynadılmış qapaqla örtürəm. Xiyar istilənərkən mən şoraba edirəm.\nAlma suyundan şoraba hazırlamaq\nAlma suyunu soyuducudan çıxarıram, bir qazana tökürəm, ocağın üstünə qoyuram. Şoraba 1 xörək qaşığı şəkər və duz əlavə edirəm. Almalarım çox şirindir, buna görə şəkər 1 xörək qaşığı. l. Turş meyvələr üçün şəkər miqdarını 2 xörək qaşığı qədər artıra bilərsiniz. l.\nQaynadılmış şoraba sobadan götürürəm, içərisinə 1 desert qaşığı alma sirkəsi tökürəm. Bir xiyar bankasından su tökün, içinə qaynar şoraba tökün, qapağını bərkidin. Qış üçün boşluq demək olar ki, hazırdır, onu xəz paltarının altına qoymaq qalır. Alma suyundakı xiyar tamamilə soyuduncaya qədər (1-2 gün) bir xəz paltarının altında dayanacaqdır. İş parçasını zirzəmidə saxlayacağam.\nSterilizasiya ilə alma şirəsindəki xiyar üçün resept\nSterilizasiya ilə konservləşdirməyi sevmirəm, amma bu resepti sınamağa qərar verdim, çünki bir çox alma suyunu sıxdım, təcili olaraq istifadə edilməli idi. Tuzlama prosesi çətin deyildi.\nBir kiloqramdan (1,2 kq) Zelentovdan bir az çox götürdü, tam 1 litr suyu götürdü. Ədviyyatlardan bir neçə parça mixək və istiot götürdüm. İki qarağat yarpağı və bir şüyüd çətiri qopardım.\nYuxarıda xiyar və bankaların hazırlanmasını təsvir etmişəm. Marinad əvvəlki reseptdə olduğu kimi hazırlanır, bir istisna olmaqla - sirkə istifadə etmirəm. Şirəyə yalnız 1 xörək qaşığı əlavə etdim. l duz və qaynadılmış.\nOtları, ədviyyatları və xiyarları steril bir qaba qoydum, hər şeyi qaynar şoraba ilə tökdüm. Steril bir qapaqla örtülmüş bir xiyar qabı 15 dəqiqə sterilizasiya edildi, büküldü və 2 gün bir xəz paltarının altına qoyuldu.\nQış üçün alma suyunda xiyar ilə təriflər gözləntilərimi tamamilə doğrultdu. Düzgün duzlu, iştahaaçan, xırtıldayan, zərif, orta dərəcədə ədviyyatlı bir dadı ilə çox tez tükəndilər. Bağda yay alma ağacı olan bütün evdar qadınlara təklif etdiyim reseptləri sınamağı məsləhət görürəm.\nCopyright 2021 \_ Bağbanlar üçün bağçılıq haqqında \_ Qış üçün alma şirəsindəki konservləşdirilmiş xiyar reseptləri


İlbizlər - Uşaq Bilik Portalı\nMolyuskaların ən böyük sinfi-qarınayaqlılar və ya ilbizlərdir. Bu molyuskalar dəstəsinin yeganə növüdür ki, quruya çıxmışlar.\nDəniz və quru ilbiz çanaqlarının forma və rəngləri son dərəcə valehedicidir.\nİlbizlərin düşməni çox olduğu üçün rənglər maskalanma rolunu oynayır.\nQabarıq xətlər və qabırğa çanağı daha möhkəm edir. Buna baxmayaraq çanaq ağırlaşmır. Çanağı təşkil edən dövrələrin sayı 35-ə çata bilər.\nTükcüklər, quruluşundan asılı olaraq tamamilə başqa funksiyaları yerinə yetirə bilər. Əgər çanağın üstündəki tükcüklər qısa və coddursa, onda onlar hər hansı bir yerdən yapışmaq rolunu oynayırlar. Bu da ilbizə maskalanmaqda kömək edir. Əgər tükcüklər əyilmiş, sıx və uzundursa, onda onlar hər hansı bir maneədən özlərini itələmək üçün yay rolunu oynayırlar. Rütubətli və yapışqan yerlərdə yaşayan ilbizlər belə tükcüklərin köməyilə həmişə təmiz qalırlar.\nLap qədimdən molyuskalar insana tək qida kimi yox, zinət əşyası kimi də xidmət edir. Afrika və Amerikada ilbiz çanağından pul kimi də istifadə olunub. Sakit okean adalarının yerli əhalisi nassa ilbizinin çanaqlarını çoxmetrlik qaytanlara düzüblər və ondan boyunbağı kimi istifadə ediblər. Hətta XX əsrdə də Afrikada siprey ilbizinin çanağı “kauri” pulu kimi geniş yayılmışdır. Şimali Amerikada dəniz balıqqulaqları pul kimi istifadə olunub, hindular isə bussikon ilbizinin çanağını öz dəri vampuma-kəmərlərinə tikirdilər.\nBir hektar sahədə məskunlaşan ilbizlər öz bədənlərinə 100 litrə yaxın su ehtiyatı yığa bilirlər.\nÜzüm ilbizlərinin gözləri buynuzları zirvəsində yerləşir. Bəzi növlərdə isə gözlər buynuzların özülündə olur.\nDaxili kisə spiralvari çanaqla örtülmüşdür.\nSu ilə dolu canlı çən\nQuru molyuskaların təbiətdə rolu çox böyükdür. Birincisi-onlarla çox sayda heyvanlar qidalanır. İkincisi-onlar yağış soxulcanları kimi çürümüş yarpaq və otları münbit torpağa çevirirlər. Üçüncüsü isə onlar bəzi yerlərdə su mənbəyi kimi sitifadə etmək üçün öz bədənlərinə su ehtiyatı yığırlar. Yəqin ki, kolların və otların üzərində sallanan ilbiz toplusuna rast gəlmisiniz. Bir hektar sahədə məskunlaşan ilbizlər öz bədənlərinə 100 litrə yaxın su ehtiyatı yığa bilirlər. Belə görünür ki, kərtənkələlər, ilanlar, quşlar və kiçik heyvanlar bu ilbizlərlə qidalandıqda molyuskalar onlara bərabər su da verir.


Bugün 2020-04-06 05:29\nŞura IV qrant müsabiqəsinin nəticələrini elan etdi\nŞura sədri Azay Quliyev iclası açaraq gündəliyə təklif olunan dördüncü qrant müsabiqəsinin nəticələri və apelyasiya müraciətləri barədə məlumat verib. Gündəlik yekdilliklə təsdiq olunub.\nŞura sədri Azay Quliyev ilk dəfə olaraq 2019-cu il dördüncü qrant müsabiqəsində layihələrin qiymətləndirilməsi prosesində ekspertlərlə yanaşı ölkə vətəndaşlarının da iştirak etdiyini bildirib.\nAzay Quliyev bu yeniliyin tətbiqinin Şuranın fəaliyyətində şəffaflığın daha da artırılmasına, qərar qəbulu prosesində vətəndaş iştirakçılığının təmin olunmasına, QHT-lər arasında rəqabət mühitinin güclənməsinə, QHT-lərlə Şura arasında münasibətləri yeni keyfiyyət müstəvisinə çıxarmağa xidmət etdiyini vurğulayıb. Şura sədri e-vətəndaş proqramında 10930 vətəndaşın qeydiyyatdan keçdiyini, onlardan 12491 rəy daxil olduğunu deyib. Qaydalara uyğun olmadığından bu rəylərdən 1220-si silinib. 11271 vətəndaş rəyi isə qeydiyyata alınıb.\nApelyasiya Komissiyasının sədri Sahib Məmmədov 2019-cu il birinci qrant müsabiqəsinin nəticələri ilə bağlı 41 QHT-nin apelyasiya müraciəti etdiyini deyib.\nApelyasiya Komissiyası 8-10 may 2019-cu il tarixlərində müraciətlərə fərdi qaydada baxaraq hər bir QHT-nin müraciətini müzakirə edib. İlk dəfə olaraq 2 nəfər ölkənin regionlarından, 2 nəfər isə xarici ölkələrdən video bağlantı ilə iclasa qatılıb. 17 QHT-nin layihəsinin maliyyələşdirilməsi Şuraya tövsiyyə edilib.\nMüsabiqə nəticələrindən narazı qalan QHT-lər 28 iyun, saat 18:00-dək Şuranın Apelyasiya Komissiyasına müraciət edə bilər. Müsabiqə qalibi olan QHT-lər 25 iyun-19 iyul 2019-cu il tarixlərində e-növbə proqramı vasitəsilə layihə sənədlərini razılaşdıraraq Şura ilə müqavilə bağlaya bilərlər.\nKateqoriya : QHT və MEDİA Baxış sayı : 551\nUkraynanın analitik portalında Heyd...


Dünyanın ən hündür heyvanı – zürafə » YeniQadın.biz - Qadinlarin Sevimli Sayti\nDünyanın ən hündür heyvanı – zürafə\nZürafə Afrikanın açıq çöllərində - savannalarda yaşayır. O, müxtəlif ağacların yarpaqları və budaqları ilə qidalanır. Avropaya zürafəni ilk dəfə eramızdan əvvəl 46-cı ildə Yuli Sezar gətirib. Bizim dövrümüzdə isə Avropaya bu heyvanı 1827-ci ildə ərəblər gətirib və onu ərəb dilində "gözəl geyimli” mənasını verən "zarafa” adlandırıblar. Avropalılar onu "jarafa”, ruslar isə "jiraf” adlandırıblar. Aydındır ki, bizim "zürafə” sözü də həmin kökdəndir.\nZürafələr olduqca sakit heyvandır, kiçik sürülər şəklində yaşayır. Sürünün hər bir üzvü digərlərinə hörmətlə yanaşır. Sürüdə, demək olar, heç vaxt dava baş vermir. Sürü rəhbəri də qan tökülmədən "seçilir”. Bu zaman sürüyə başçılıq iddiasında olanlar bir-birinə yaxın dayanır və boyunları ilə bir-birinə zərbələr endirir.\nZürafə balasının doğulması bütün sürü üçün xoş hadisə sayılır. Sürü üzvləri balanın burnuna toxunaraq onu salamlayır. Zürafə dünyanın ən hündür heyvanıdır, onun boyu 5 metrə çatır.\nZürafənin iki əsas düşməni var: şir və insan. Şir zürafəyə adətən yatarkən, su içərkən və otlayarkən hücum edir. İnsanlar uzun müddət zürafəni ətinə, kəndir və musiqi alətlərinin simlərini hazırlamaq üçün vətərlərinə, quyruğuna və dərisinə görə ovlayırdılar.\nİndi zürafələr təbii şəkildə yalnız Keniya, Tanzaniya, Uqanda və Zambiyanın qoruq parklarında yaşayır.\n8 iyun 2018 04:56\nSimvastatin Overdose Medicament Nolvadex Overnight Cialis Canada cialis for sale Buy Prednisone Achat Xenical Pas Cher


Yuxu haqqında az məlum olan faktlar\nYuxu təkcə bədənin yox, həmçinin beynin istirahəti deməkdir. Mexanizm hələ sona kimi müəyyən edilməsə də, alimlər güman edirlər ki, yuxu vaxtı beynin "təmizlənməsi" və "yenidən yüklənməsi" hadisəsi baş verir, o, əlavə informasiyadan xilas olur və lazımi prosesləri qaydasına salır. Əgər insan 17 saatdan çox yatmırsa, onun huşunda çaşqınlıq yaranmağa başlayır, ona yeni informasiyanı qəbul etmək və yadda saxlamaq çətin olur. Eyni zamanda ağrı hissi azalır, qıcıalandırıcılara qarşı həssaslıq güclənir. Hallüsinasiyalar yarana bilər, sayıqlamanı gerçəklikdən fərləndirmək çətin olur.\nHamıya məlumdur ki, aclıq və susuzluqdan ölmək olar. Amma əgər insanı eyni zamanda qida və yuxudan məhrum etsələr, o, çox yəqin ki, məhz yuxusuzluqdan öləcək.\nBuna baxmayaraq, elə insanlar vardır ki, hansısa patologiya səbəbindən yuxulamaq qabiliyyətini itirsələr də özlərini normal hiss edirlər. Həmçinin məşq nəticəsində özünü uzun müddət yatmamağa da məcbur etmək olar.\nIndiyə kimi heç bir stimulyator olmadan ən çox oyaq qalma müddəti 11 gün təşkil edib. Bu rekordu 1965-ci ildə elmi eksperiment çərçivəsində məktəbli Rendi Qardner qazanıb.\nDoyunca yatmamaq qamət üçün də ziyanlıdır. Məhz yuxunun çatışmazlığı çəkinin artmasına gətirib çıxara bilər, çünki insanın orqanizmi iştahı tənzim edən hormonları məhz yuxuda ifraz edir.\nYeri gəlmişkən, insandan fərqli olaraq, bəzi məməli heyvanlar, məsələn, zürafə və Asiya filləri gündə iki saatdan az yatırlar. Amma Avstraliya koalalarının yuxusu 22 saata kimi uzana bilər. Delfinlərdə yuxu zamanı beyin heç vaxt fəaliyyətini dayandırmır, yəni onlar yarı yatır, yarı oyaq qalır. Bu, tənəffüsə nəzarət etmək üçün lazımdır.\nBu yaxınlarda alimlər müəyyənləşdiriblər ki, yuxunun optimal müddəti yeddi saat təşkil etməlidir. Daha çox və ya az yuxu sağlamlıq üçün az faydalıdır.\nYuxusuzluq daha çox rast gəlinən yuxu pozuntusudur. Həkimlərin fikrincə, bu zaman yuxu dərmanlarından yox, bitki çayları və preparatlarından istifadə etmək daha yaxşıdır. Həmçinin otaqda işıqlanmanın və səsin səviyyəsini aşağı salmaq lazımdır. Yaxşı yatmaq üçün yuxudan qabaq gəzmək və yataq otağının havasını dəyişmək də müsbət nəticə verir.\nBəzi adamlar bildirirlər ki, ümumiyyətlə, yuxu görmürlər. Amma alimlər əmindirlər ki, əksər hallarda onlar, sadəcə olaraq, öz yuxularının məzmununu yadda saxlaya bilmirlər. Və hətta biz yuxunu yadda saxladığımızı düşünürük, lakin oyandıqdan 10 dəqiqə sonra onu unuda və yuxuda nə gördüyümüz barədə suala cavab verməkdə çətinlik çəkirik. Bu cür hallardan narahat olanlara psixoloqlar yuxu gördükdən dərhal sonra onu yazmaq üçün çarpayılarının yanında dəftər və qələm saxlamağı məsləhət görürlər.\nKor adamlar da yuxu görür. Anadan kor doğulanlar görən adamlardan fərqli olaraq, yuxuda yalnız eşitmə, iybilmə və toxunma hissiyyatını duya bilirlər. Sonradan kor olanlar isə təsvirləri də görürlər.\nƏn maraqlı yuxu pozuntularından biri parasomniya adlanır. Bu, yuxu zamanı müxtəlif fəaliyyət və hərəkətlərin yerinə yetirilməsi ilə səciyyələndirilən bütöv patologiyalar qrupudur. Onlara yuxulu vəziyyətdə gəzmək və danışmaq daxildir. Bəzi adamlar yuxuda onlar üçün ayıqlıqda adi olan hərəkətləri- yemək, mənzili yığışdırmaq, telefonla zəng etmək, kompüterdə işləmək və s. yerinə yetirirlər. Parasomniyadan əziyyət çəkənlər nadir hallarda özlərini aqressiv aparır, öldürə, zorakılıq edə bilir və avtomobil qəzalarında təqsirkar olurlar.\nSomnifobiya- yuxulamaq qorxusu kimi pozuntuya da rast gəlinir. Bu, həm uşaqlara, həm də yaşlılara xasdır. Insana elə gəlir ki, əgər yatarsa, onunla nəsə dəhşətli bir hadisə baş verəcək. Uşaq ona zərər yetirmək üçün otaqda gizlənmiş, lakin o, ayıq olan vaxt görünməkdən çəkinən quleybanıdan qorxa bilər. Yaşlı adam yuxuda ölməyindən qorxur. Əlbəttə, bu pozuntuları psixoterapiyanın köməyi ilə müalicə etmək lazımdır.\nQabaqcadan görülən yuxulara gəldikdə isə, bununla bağlı somnoloqlar- yuxugörmə üzrə mütəxəssislər arasında vahid bir fikir yoxdur. Bəziləri hesab edir ki, "qabaqcadan görmə" deyilən yuxular olmur və bizim düşüncəmiz, sadəcə olaraq, yuxunun məzmununun reallıqla üst-üstə düşməsini izləyir. Digərləri isə güman edir ki, bizim şüuraltı təfəkkürümüz beyinə daxil olan informasiyanı skanirə edir, onun "analizini keçirir" və bizim sonralar "gələcəyi görmək" kimi qəbul etdiyimiz situasiyanın potensial inkişafı ilə bağlı "nəticəni" verir. Amma hələlik bunların hamısı yalnız fərziyyələrdir.


Microtech Məhdud Məsuliyyətli Cəmiyyəti istehsal müəssisələri, xüsusi təyinatlı obyektlər, yaşayış və ofis binaları və eyni zamanda digər tip obyektlər üçün ən yeni texnologiyalara əsaslanan və beynəlxalq standartlara cavab verən təhlükəsizlik sistemlərinin satışı, quraşdırılması və inteqrasiyasını həyata keçirir. Yanağından mühafizə sistemləri, video nəzarət sistemləri, giriş-çıxış nəzarəti sistemləri, 24/7 mühafizə sistemləri, sürətli keçid sistemləri, perimetr mühafizəsi sistemləri və biometrik nəzarət sistemlərinin tətbiqi və inteqrasiyası vasitəsilə istənilən növ obyektin təhlükəsizliyi ən yüksək səviyyədə qoruna bilir. Microtech şirkətinin böyük təcrübə və biliyə malik mütəxəssisləri tərəfindən hər bir obyektə özəl təklif olunan və layihələndirilən sistemlər müvafiq dövlət qürumları tərəfindən uyğun sertifikatlarla təsdiq olunur.\nMicrotech şirkəti İqtisadiyyat Nazirliyi tərəfindən təqdim olunmuş 15 noyabr 2018-ci il tarixli EL-437/2018 saylı xüsusi lisenziya əsasında Yanğından mühafizə sistemlərinin və vasitələrinin quraşdırılması, texniki xidməti və təmirini həyata keçirir. Şirkətimiz avtomatik yanğınsöndürmə və yanğın siqnalizasiya sistemləri üzrə aşağıda göstərilən xidmətləri müştərilərinə təklif edir.\nMicrotech şirkəti lokal və mərkəzləşdirilmiş avtmatik yanğınsöndürmə sistemlərinin tətbiqini həayata keçirir. Müxtəlif kimyəvi tərkibli sprinkler və drençer növləri üzrə quraşdırılan avtomati yanğınsöndürmə sistemləri obyektik özəlliyindən asılı olaraq tüstü, hərarət, alov, qaz və digər fiziki və kimyəvi əlamətlər üzrə yanğın təyin etmə vasitələri ilə təmin olunur. Ümumilikdə sistem lokal və ya mərkəzlişdirilmiş olmasından asılı olmayaraq idarəetmə, qeydetmə və məlumat ötürmə altsistemləri ilə təmin olunur. Sistemin bütün elemtləri xüsusi rele və digər müdafiə sistemləri ilə təchiz olunur ki, bu da öz növbəsiz qəza açılmalarının qarşısını alır. Bundan başqa sisteminin quraşdırılması zamanı istifadə olunan bütün materiallar və naqillər yüksək hərarətə və yanğına davamlıdır.\nMərkəzləşdirilmiş avtomatik yanğınsöndürmə sistemlərinin tətbiqi ilə xüsusi obyekrlərdə və istehsal müəssisələrində obyekt və müəssisədə mövcud digər sistemlərdən qəbul oluna bilən siqnallar vasitəsilə sistemi işə salma və çıxışda avtomatik yanğınsöndürmə sistemindən başqa sistemlərə də təsir etmə funksiyalarını realizə etdirmək mümkündür. Avtomatik yanğınsöndürmə sistemi müxtəlif təyinatlı SCADA və idarəetmə sistemləri də inteqrasiya oluna bilir.\nMərkəzləşdirilmiş avtomatik yanğınsöndürmə sistemləri yanğın baş verdiyi halda alovun lokallaşdırılması və digər otaqlara və ərazilərə yayılmaması üçün giriş-çıxışa nəzarət sistemləri ilə inteqrasiya olunur.\nYanğın xəbərverici sistemləri\nYanğına qarşı mübarizənin əsasını yanğının vaxtında təyin olunması təşkil edir. Elmin və texnologiyaların nailiyyətli müasir elektronikanın yanğın xəbərverici sistemlərdə tətbiqi effektiv və çevik yanğın xəbərverici sistemlərinin istehsalına imkan yaratmışdır. Microtech şirkəti müxtəlif təyinatlı obyektlər üçün alovun təyin olunma metodundan asılı olaraq uyğun yanğın xəbərverici sistemlərinin quraşdırılması, təmiri və texniki servisi xidmətini təklif edir. Obyektin özəlliyindən asılı olaraq yanğın xəbərverici sistemləri həm konvensional həm də ünvanlı növlərə bölünür. Bundan başqa hər iki sistemdə aşağıda göstərilən tip yanğın sensorları quraşdırıla bilir\n1.\tSpot tipli istilik, tüstü və istilik-tüstü sensorları\n2.\tAperator tipli tüstü və qaz detektorları\n3.\tLazer güzgü tipli tüstü detektorları\n4.\tUB və İQ tipli alov detektorları\nBundan başqa xüsusi obyetktlərdə müxtəlif ərzilərin monitorinqi və yanğın yarada biləcək hissələrin əvvəlcədən təyin olunması üçün yanğın xəbərverici sistemlərə termal kameraların inteqrasiyası da mümkündür. Termal kameralar vasitəsilə bir görüntü daxilində bir neçə obyektin hərarətinə dəqiq nəzarət etmək, tempratur maksimum və minimumlarını təyin etmə və limitləri aşma hadisəsi zamanı müxtəlif vasitələrlə xəbər alma funksiyalarını əldə etmək mümkündür.\nYanğın xəbərverici sistemlər obyektə mövcud sistemlərə inteqrasiya oluna bilir.\nMərkəzi idarəetmə və yanğın-rabitə sistemləri\nHəm avtomatik yanğınsöndürmə həm də yanğın xəbərverici sistemlərinin qurşdırılması zamanı əsas diqqət yetirilməli məqam təyin olunmuş yanğın və onun söndürülməsi prosesi haqqında həm ərazidə yerləşən insanları və həm də yanğın mühafizəsi personalını vaxtında xəbərdar etməkdir. Obyektlərin tipindən asılı olaraq bir çox hallarda yanğın zamanı insanların anında təlimatlandırılması və yanğın ərazilərindən düzgün eakuasiyası üçün aşağıdakı altsistemlər tətbiq oluna bilir\n1.\tMühafizəli səsucaldan sistemləri (şəkil6)\n2.\tYanğın – çağrı nöqtələri (şəkil7)\n3.\tYanğın - əlaqə termialları (şəkil8)\n4.\tTəxliyyə nişanları (şəkil9)\nMühafizəli səsucaldan sistemləri adi səsucaldan sistemlərindən mühafizə olunma dərəcəsinə və fiziki-kimyəvi şəraitə davamlılıq parametrlərinə görə fərqlənir. Beləki bütün yanğın mühafizə sistemlərində olduğu kimi mühafizəli səsucaldan sistemlərində istifadə olunan naqil və materiallar tempratura və yanğına davamlı olur. Bundan başqa səsucaldan qurğuların özləri də yanğına davamlı və ektremal şəraitlərdə işləmə qabiliyyətinə malik olurlar.\nDispetçer otaqlarının mövcud olduğu obyektlərdə, habelə birbaşa yanğınsöndürmə stansiyası ilə əlaqə yaratmaq məqsədilə obyektlərdə yanğın-çağrı nöqtələri quraşdırılır. Yanğın çağrı nöqtələri xüsusi mühafizə olunan rabitə vasitəsilə hesab olunur və ekstremal şəraitlərdə işləmə qabilliyətinə malik olur. Yanğın-çağrı nöqtələri yanğının visual təyin olunması zamanı müvafiq strukturu xəbərdar etmək və yanğın zamanı təlimatları almaq üçün rabitə vasitəsi kimi istifadə olunur.\nYanğın-əlaqə terminalları bir çox hallarda ictimai və insanların çox olduğu yerlərdə istifadə olunur. Bu terminallar birbaşa idarəetmə məntəqəsi və dispetçerlə ilə əlaqə saxlama, yanğının əvvələcədən təyin olunmasına yardım və yanğın zamanı ilkin yardımın və təlimatın verilməsi üçün istifadə olunur.\nYanğın zamanı insanların təxliyyə olunması ən vacib məqsədlərdən biridir. Yanğın zamanı yanğın xəbərverici sisteminə inteqrasiya olunan nişanlar insanların təxliyyə prosesini asanlaşdıracaq. Bu zaman istilik və yanğına davamlı nişanlar sistemin də qidanlandığı ehtiyyat elektrik mənbəsi vasitəsilə işə düşürək sayrışan və statik işıqlarla təxliyyə yollarına işarə verirlər. Təxliyyə nşanları tavan daxili, asma və divar tipli olur\nHəm dövlət, həm özəl sektor həm də fiziki şəxslər üçün təhlükəsizlik günümüzün ən vacib məsləsidir. Müxtəlif tip və ölçülü obyektlərin təhlükəsizliyinin təmin olunması məqsədilə ən müasir texnologiyaların tətbiqi günün tələbidir. Bu texnologiyalar arasında video-müşahidə sistemlərinin rolu əvəzsizdir. Microtech müştərilərinə çoxfunksionallı video müşahidə sistemlərinin satışı, quraşdırılması və texniki xidmətini təklif edir. Şirkətimiz aşağıdakı növ video müşahidə kameralarını təklif edir\n1.\tAnaloq tipli videomüşahidə kameraları\na.\tBina daxili\nb.\tƏrazi tipli\ne.\tGecə görüntülü\n2.\tİP kameralar\nTəklif olunan sistemlər həm lokal yaddaş qurğusu həm də məsafədən yaddaşa alma sistemi ilə təchiz oluna bilər. Orta və böyük ölçülü müəssisələr üçün vahid dispetçer mərkəzinin yaradılması, intellektual video müşahidə sistemlərinin qurulması, yaddaşın rezerv üzünün avtomatik hazırlanması, müşahidə zamanı ərazının zonalara ayrılması, hərəkətdə həyəcan, əşyaların yerdəyişməsi, üz tanıma və s. kimi funksiallığa malik sistemlərin yaradılması peşəkarlarımız tərəfindən ən yüksək səviyyədə təşkil olunacaqdır.\nMicrotech şirkəti ağıllı şəhər, istehsat proseslərə nəzarət, anbar və material qurulması üzrə professional komandaya və maddi texniki bazaya malikdir.\nŞirkətimiz xüsusi vacibliyə malik obyektlərdə video müşahidə sistemlərinin quraşdırılması ilə yanaşı xüsusiləşdirilmiş sürət radarları, yollara nəzarət kameraları, sivil termo kameraların quraşdırılmasını və texniki xidmətini təklif edir. Quraşdırılmış sistemlər müxtəlif avtomatika, SCAD və idarəetmə sistemləri ilə inteqrasiya oluna və ya müəssisənin tələblərinə uyğun xüsusi proqram təminatı hazırlana bilər.\nGiriş-çıxışa nəzarət sistemləri\nMüxtəlif obyektlərdə işçi otaqların, anbar və saxlancların, dəhlizlərin və s. ərazilərin giriş çıxış qapılarına nəzarət etmək üçün Giriş-çıxışa nəzarət sistemləri istifadə olunur. Sistemin özəlliyi nəzarətin sisteminin quraşdırıldığı otaqlara və əraziyə əvvəlcədən müəyyən olunmuş şəxslərin müvafiq texniki üsullarla daxil olmalarına şərait yaratmaqla yad şəxslərin daxil olmasının qarşını almaq(daha ətraflı), sistem monitorinqi vasitəsilə nəzarət olunan qapılardan hansı şəxslərin nə zaman istifadə etdiklərini müəyyən etmək, insan faktorundan asılı olaraq qapıların açıq qalmasının qarşısını almaqdan ibarətdir. Burada qeyd olunan qapılara giriş-çıxış üçün istifadə olunan texniki vasitələr dedikdə aşağıdakı qurğular nəzərdə tutulur\n1.\tMaqnit kartları\n2.\tXüsusi indetifikasiya kartları\n4.\tMəsafədən idarəetmə\nGiriş çıxışa nəzarət sistemi müxtəlif növ turniket, şlaqbaum, avtomatik qapılar və gidər sistemlərə quraşdırıla bilir. Həmçinin müəssisənin davamiyyət tabelinin hesablanması məqsədilə kadr, mühasibatlar və müxtəlif MRP proqramları ilə inteqrasiya olunması mütəxəssislərimiz tərəfindən əlavə xidmət kimi təklif olunur.\nQuraşdırılmış giriş-çıxış sistemləri yanğın xəbərverici və digər sistemlərlə inteqrasiya olunduğu halda fövqələda hallar zamanı avtomatik təxliyyə üçün açılma funksiyasına da malikdir.


Azərbaycan Premyer Liqasının ilk turuna yekun vurulub - Report.az\nAzərbaycan Premyer Liqasının ilk turuna yekun vurulub\n10 Avqust, 2015 23:18\nBakı. 10 avqust. REPORT.AZ/ Bu gün futbol üzrə Azərbaycan Premyer Liqasının 2015/2016 mövsümünün ilk turuna yekun vurulub. "Report"un məlumatına görə, ilk turun son oyun günündə iki qarşılaşma baş tutub.\nHər iki oyundan öncə açılış turu olduğu üçün Azərbaycan Respublikasının Dövlət Himni səsləndirilib və komanda kapitanlarının iştirakı ilə Dövlət Bayrağı qaldırılıb. Bundan əlavə start fitindən əvvəl "Neftçi" klubunun Müşahidə Şurasının üzvü Mübariz Zeynalovun vəfatı ilə əlaqədar bir dəqiqəlik sükut elan olunub.\nBakıda keçirilən qarşılaşmada "Rəvan" və "Sumqayıt" komandaları üz-üzə gəlib. "Bayıl Arena"da baş tutan görüşün ilk hissəsində qapılara top vurulmayıb - 0:0. Qarşılıqlı hücumlar şəraitində keçən 90 dəqiqənin sonunda qalib müəyyənləşməyib və matç qolsuz bərabərliklə yekunlaşıb. Nəticədə tərəflər bir xalla kifayətlənməli olub.\nTurun mərkəzi görüşü isə Qəbələdə baş tutub. Qəbələnin eyni adlı komandası "Qarabağ"ı sınağa çəkib. Gərgin mübarizə şəraitində keçən matçın ilk hissəsində meydan sahibləri daha aktiv olub. Matçın 32-ci dəqiqəsində "qırmızı-qaralar"ın heyətində Sergey Zenyov fərqlənib. İlk hissə bu hesabla da başa çatıb. İkinci hissənin əvvəllərində qonaqlar üstünlüyü ələ almağı bacarıb. 62-ci dəqiqədə Ağdam təmsilçisinin hücumu zamanı Samir Zərgərovun Ansi Aqolliyə qarşı kobudluğunu baş hakim Əliyar Ağayev bağışlamayıb. FİFA referisi "Qəbələ"nin qapısına penalti zəribəsi təyin edib. Topa yaxınlaşan braziliyalı Riçard Almeyda rəqib qapıçı Dmitri Bezotosnını məğlub etməyi bacarıb və hesaba tarazlıq gətirib - 1:1. Matçın 83-ci dəqiqəsində braziliyalı futbolçu komandasının qəhrəmanına çevrilib. Almeyda komandasının və özünün 2-ci qolunu vurub. 3 dəqiqə sonra isə "Qəbələ"nin qapısına vurulan ilk qolda rolu olan S.Zərgərov bu dəfə azarkeşləri sevindirib. 66 nömrəli futbolçu hesaba tarazlıq gətirib - 2:2. Qalan dəqiqələrdə qapılara qol vurulmayıb və görüş bu hesabla da başa çatıb.\nQeyd edək ki, Premyer Liqanın II turunun oyunları avqustun 15-i və 16-da keçiriləcək.


''Qoy Hakimiyyətdəkilər villalarda yaşasınlar, biz sürünsək də olar'' » Anaxeber.az online xəbər portalı\nTarix: 13-06-2018 09:49\nKöçkünlər qəzalı binadan daşınmaq istəyirlər\n“2000-ci ildə zəlzələ olanda Abid Şərifovla Əli Həsənov gəlib binaya baxdılar, buranın yaşamaq üçün yararsız olduğunu deyib getdilər. O vaxtdan sonra nə maraqlanan oldu, nə də bizə bir şərait yaradan”.\nBakının Köhnə Suraxanı adlanan ərazisində yerləşən texniki peşə məktəbinə sığınmış məcburi köçkün Saray Əhmədova belə deyir.\nSözügedən bina 1890-cı ildə inşa olunub. Bina 1995-ci ildən qəza vəziyyətdə olduğundan tədris dayandırılıb. Buna baxmayaraq, həmin binalarda Kəlbəcər və Cəbrayıl rayonlarından olan məcburi köçkünlər yaşayır.\nKöçkünlər deyir ki, ev deyib sığındıqları zirzəmilər acınacaqlı durumdadır.\nOtaqların əksəriyyəti betondur. Soyuq aylarda yaşamağın mümkün olmadığı şəraitin yay aylarında da ürəkaçan olmadığını görürük. Nəmişlik kiçik və dar otaqlarda nəfəs almağı çətinləşdirir.\n“Biz özümüz yığışıb bir az təmir eləmişik ki, uçmasın. Qaçqın və Məcburi Köçkünlərin İşi üzrə Dövlət Komitəsinə getdik, söz verdilər ki, bu il Qobuda tikilən evlərə köçürəcəklər bizi. Hara olursa olsun, təki ev olsun. Hər yer bu uçuqdan yaxşıdır. Axşam sakitlikdə silkələnmə daha çox hiss olunur. Neft buruqları isə xəstəlikdir. Ötən il müraciətimizdən sonra Fövqəladə Hallar Nazirliyindən gəlib yoxladılar və rəy verdilər ki, yaşamaq təhlükəlidir. Yenə heç nə olmadı. Mayın 15-i yenə getdik Qaçqınkoma, amma bizi qəbul etmədilər. Başqa rayonlardan olan köçkünlərin hərəsi bir problemlə gəlmişdi”- Saray xanım danışır.\n“Neft quyusu işləyəndə gəlsəniz, görərsiz, silkələnmədən durmaq olmur. Demək olar ki, heç kim sosial yardım almır, amma çörəkpulu verirlər. Yoldaşımla qardaşlarım fəhlə işləyirlər. Şükür, dolanırıq, “kimsə bizə çörək versin” demirik ki, haqqımızı istəyirik”.\nSaray Əhmədova deyir ki, yağış külək olan kimi binanın damındakı şiferlər yerə tökülür, yağış damır və xeyli xərcləri çıxır.\nBinada ümumilikdə 15-ə yaxın ailə yaşayır. Bura neftçıxarma məntəqələrinin ortasındadır. Hər yandan neft qoxusu gəlir. Binanın digər sakini Könül Əhmədova isə üç yaşıında qızının vəziyyətindən danışır:\n“Qızım asmadan əziyyət çəkir. Həyatı aparatdan asılıdır. O da dərmanla işləyir. İndi heç 30 manatım yoxdur ki, dərmanını alım. Kartondan otaq düzəltmişik. Burda uşaq yaşayar? Neftin iyi vurur, nəfəs ala bilmir, ürəyi gedir. Yer də betondur, qışda dayanmaq olmur. Gül kimi uşaq idi, şəraitsizlikdən xəstə düşdü. Neçə dəfə Mehriban Əliyevaya məktub yazmışam, heç baxan da olmayıb. Yoldaşım da fəhlədir, ordan-burdan 3-5 manat qazanır. Uşaqların yaşı azdı, böyüklər problem ucbatından dalaşanda pis-pis sözlər öyrənirlər, utanırıq”.\nDigər bir sakin isə evinin darısqallığından şikayətlənir. Deyir, yaşadıqları otaq o qədər balacadır ki, sadəcə taxt sığışır:\n“Hamiləlik dövründəki problemlərə görə uşaqlarım xəstə doğulub. Birinin gözü çox zəifdir, digəri də qan azlığından əziyyət çəkir. Həkim deyir: “alma yedizdir”. Hansı pulla alım almanı? Taxtın altına paltar düşür, bir-iki saat sonra çıxarıram ki, sudur. Rütubətdən dayanmaq olmur. 28 yaşım var, özümü düşünmürəm. Mənim həyatımdan keçib, uşaqlarım yaşasın deyirəm. İkinci sinifdə oxuyan oğlum bu taxtın üstündə dərs yazır, yeməyimizi də bu taxtın üstündə yeyirik. İki böyük uşağım bizimlə eyni yerdə yatır. Həyatdı bu?”\nElvin adlı sakin isə deyir ki, hökumət neçə ildir bizi süründürür:\n“Özləri villalarda yaşayırlar, bizi görən yoxdur. Burda heç kim yaşamaz. Ev deyirik, amma zirzəmidir. Pəncərəsi yoxdur, qapını örtəndə havasızlıqdan durmaq olmur. Qoy İlham Əliyev Mərdəkanda villada yaşasın, biz sürünsək də olar. Amma Allah görür, bu da belə qalmaz”.\nCəbrayıl rayonundan olan məcburi köçkün Məhiyyəddin Əhmədov isə başındakı yaranı göstərib deyir ki, yatdığı yerdə ev silkələnib və tavan ovularaq üzərinə tökülüb:\n“Silkələnmə də ayda-ildə bir dəfə olan zəlzələyə görə deyil ha, hər günümüz belədir. Nefti çəkirlər, quyudan nefti yığan avadanlıq gələndə isə yer-göy əsir elə bil. Rahat günümüz-güzəranımız yoxdur. Birində də başımıza aşacaq, öləcəyik”.\nƏrazidə yaşayan uşaqların təhsil səviyyəsi də ürəkaçan deyil. 20 müəllim və 110-a yaxın şagirdin təhsil aldığı məktəbin sadəcə sinif 3-4 otağı var. Köçkünlər deyir ki, istilik və havalandırma sistemi zəifdir. Otaqlar iç-içə, arakəsmələri yoxdur.\n“Sinifdəki səslər bir-birinə qarışır. Belə olan şəraitdə uşaqların intizamını da qaydaya salmaq çətinləşir, biliyini də” – deyə məktəbin adının açıqlanmasını istəməyən müəlliməsi bildirib.\nOnun sözlərinə görə, yerli icra hakimiyyəti 7 il öncə ərazidən bir az uzaqda məktəb üçün yer ayırıb və bina tikiləcəyini vəd edib:\n“7 ildir gözləyirik. Belə də iş olar? Bu şəraitdə müəllim kimi şərəfli peşəni necə həyata keçirəsən?”\nŞagirdlər gülərək danışırlar ki, sinif yoldaşları otağının sınıq döşəməsindən içəri düşüb, hələ qol-qıçı da yaralanıb. Bundan sonra otağın döşəməsindəki deşiklərin üzəri qapadılıb.\nİllərdir bu vəziyyətdə yaşayan köçkünlər artıq səbrlərinin tükəndiyini deyirlər. Ümidlərini yeni evlə bağlı verilmiş vədə bağlayıblar.\nQaçqın və Məcburi Köçkünlərin İşi üzrə Dövlət Komitəsindən Meydan TV-yə deyiblər ki, bütün köçkünlər növbə ilə evlə təmin ediləcəklər. İlk köçürülən ailələr isə məhz qəzalı binalarda yaşayanlar olacaq.


Azərbaycan İlahiyyat İnstitutunun fəaliyyətinin ilkin nəticələri açıqlanıb – www.din.az\nManşetAzərbaycan İlahiyyat İnstitutunun fəaliyyətinin ilkin nəticələri açıqlanıb\n“Azərbaycan İlahiyyat İnstitutu yüksək dini-mənəvi mühitin qoruyan ali təhsil müəssisəsidir”.\nİnstitutda dünya standartlarına cavab verən yüksək təhsilin verilməsi üçün zəruri olan tələblər yerinə yetirilib.\nAzərbaycan İlahiyyat İnstitutunun (Aİİ) fəaliyyətinin ilkin nəticələri ilə bağlı bu gün həmin təhsil ocağında tədbir keçirilir.\nDin.az “Sputnik Azərbaycan”a istinadən xəbər verir ki, Azərbaycan Mətbuat Şurası rəhbərliyinin və üzvlərinin iştirakı ilə keçirilən tədbirdə Aİİ-nin təsis edildiyi vaxtdan bu günə qədər olan fəaliyyəti, ilk tədris ilinə hazırlığı, reallaşdırdığı layihələr və gələcək perspektivləri barədə məlumat verilib.\nMillət vəkili Əflatun Amaşov deyib ki, parlamentdə dini radikalizmlə bağlı vətəndaş mövqeyini hər zaman ortaya qoyurlar: “”Uşaqların zərərli informasiyalardan qorunması haqqında” qanun layihəsinə “dini xurafat” anlayışını da daxil etməyi təklif etmişəm. Orta məktəblərdə keçirilən həyat bilgisi fənnində din ilə bağlı müəyyən məlumatlar verilir. Ümumiyyətlə, dünya dinləri ilə bağlı geniş bilgilərə mailk olmalıyıq.\nMillət vəkili Hikmət Babaoğlu, “İki sahil” qəzetinin baş redaktoru Vüqar Rəhimzadə və başqaları çıxış edərək Azərbaycanda dini kadrların yetişdirilməsinin vacib olduğunu bildirib, din-dövlət münasibətlərindən bəhs ediblər.Tədbir çıxışlarla davam edir.


Qrenlandiya dilindəki «Gözətçi qülləsi»ni televiziyada təriflədilər\nDİLİ: Azərbaycan Azərbaycan (kiril əlifbası) Danimarka Litva Niderland Norveç Qrenlandiya Taiti Ukrayna Valensiya afrikaans alban alman erməni eston fante fin fransız gürcü ilok ingilis ispan italyan kinyaruanda koreya kosa macar malaqasi polyak portuqal pəncab rumın rus sapotek (Laçiquiri) sepedi serb serb (latın) sesuto (Lesoto) setsvana slovak sloven sotsil suahili taqaloq taraski totonak tsonqa tzeltal türk xorvat yapon yunan zulu Çin (mandarin, sadələşdirilmiş) Çin (mandarin, ənənəvi) çex çiçeva özbək İndoneziya İsveç\n2013-cü ilin yanvar ayında Qrenlandiya dilində «Gözətçi Qülləsi»nin ilk sayının işıq üzü görməsindən 40 il keçmişdi. Bu dildə cəmi 57 000 adam danışır.\nQrenlandiyada təqribən 150 nəfər Yehovanın Şahidinin olmasına baxmayaraq, bu dildə çıxan «Gözətçi qülləsi»nin tirajı 2300 ədəddir. Bu isə o deməkdir ki, «Napasuliaq Alapernaarsuiffik»in (Qrenlandiya dilində «Gözətçi Qülləsi»nin adı) əsas oxucuları Yehovanın Şahidi olmayanlardır.\nNuuk şəhərindəki tərcümə ofisinin nəzarətçisi televiziyaya verdiyi müsahibəsində demişdi: «Qrenlandiyalıların bir çoxu Müqəddəs Kitaba maraq göstərir və buna görə də “Napasuliaq Alapernaarsuiffik”i oxuyurlar».\nMüxbir Qrenlandiyada yaşayan və tərcümə ofisində çalışanların birindən jurnalda ən çox xoşuna gələnin nə olduğunu soruşanda o cavab verdi: «Bu jurnalın şəxsən mənə faydası olub. Məsələn, oradan mən düzgün və sağlam həyat tərzi sürməyin üsullarını öyrəndim. Əvvəllər çox siqaret çəkirdim, halbuki bunun zərərli olduğunu yaxşı bilirdim. Amma Müqəddəs Kitabda deyilir ki, əgər biz sağlam həyat sürmək istəyiriksə, bədənimizi təmiz saxlamalıyıq».\nHəmin verilişdə həm də qeyd edilmişdi ki, Yehovanın Şahidləri 1950-ci illərin ortalarından Qrenlandiyada fəaliyyət göstərirlər və bu dildə kitablar və broşüralar çap edirlər. Tərcümə işini həm danimarkalı, həm də qrenlandiyalı olan könüllülər yerinə yetirir. Onlar daima bu dilə etdikləri tərcümənin orijinaldakı kimi təbii səslənməsi üçün çalışırlar.\nUzun illərdir ki, Yehovanın Şahidi olan bir qrenlandiyalı demişdi: «25 ildir ki, yerli əhaliyə Allah haqda danışıram və onlar üçün doğma dillərində nəşrlərin nə qədər lazım olduğuna şəxsən özüm əmin olmuşam. İlin müəyyən aylarında yalnız qayıqla gedib çıxması mümkün olan ucqar yaşayış yerlərində jurnallarımızı sevə-sevə oxuyan insanlar var. Onlara baş çəkə bilməyəndə həmişə onlara məktub və ədəbiyyat göndəririk».\n2013-cü ilin yanvar ayından başlayaraq Qrenlandiya dilində «Gözətçi Qülləsi»nin təlim nəşri ilə yanaşı, kütləvi nəşr də çıxır. Bu nəşrləri jw.org saytından birbaşa və ya yükləyib oxumaq olar. Bunun üçün «Nəşrlər» bölməsinə daxil olun, sonra «Qrenlandiya» dilini seçib «Axtar» düyməsinə basın.


Keşikçidağda elmi –arxeoloji qazıntılar və yay məktəbi – “Keşikçidağ” Dövlət tarix-mədəniyyət qoruğu\nKeşikçidağda elmi –arxeoloji qazıntılar və yay məktəbi\n24 İyul 2021 09 Avqust 2021 Xəbərlər\nAzərbaycan Respublikasının Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidmətinin dəstəyi ilə həyata keçirilən “Keşikçidağda elmi –arxeoloji qazıntılar və yay məktəbi “adlı lahiyə çərçivəsində arxeoloji tədqiqatlar yeni mərhələyə qədəm qoymuşdur. “Keşikçidağ” Dövlət tarix-mədəniyyət qoruğunun (Keşikçidağ DTMQ) ərazisinə daxil Sarıyoxuş dərəsindəki 1 və 2 saylı daş örtüklü kurqanlarda AMEA-nın Arxeologiya və Etnoqrafiya İnstitutunun İctimaiyyətlə əlaqələr şöbəsinin müdiri, tarix üzrə fəlsəfə doktoru, arxeoloq Pərviz Qasımovun rəhbərliyi altında arxeoloji tədqiqatlar aparılmışdır.\nQeyd edək ki, bu kurqanlar Keşikçidağ DTMQ-nun ərazisində 2020 –ci ilin dekabrın sonundan 2021-ci ilin fevral ayına qədər aparılmış arxeoloji xilastmə işləri və arxeoloji kəşfiyyat müddətində qeydə alınmış, GPS koordinatları götürülmüşdür. Kurqanlar Candar gölünə yaxın hündür ərazidə yerləşmişlər.\nTarixən şimaldan və cənubdan iri miqrasiyaların daşıdığı mədəniyyətlər, dini-ideoloji baxışlar, innovativ sosial və texnoloji ideyalar Sarıyoxuş dərəsinin daxil olduğu nəhəng Ceyrançöl zolağı boyunca hərəkətdə olmuşdur. Tunc və İlk dəmir dövründə arealın otlaqlar üçün yararlığı, təbiətinin zənginliyi, su mənbələrinin yaxınlığı və xüsusilə də ticari karvan yollarının bu ərazidən keçməsi qədim tayfalar üçün konkret olaraq Sarıyoxuş, Karvan və Qaltan dərələrinin strateji əhəmiyyətini artırırdı.\nBu məkana sahiblənən Tunc dövrünün tayfaları bu ərazilərə öz sərhəd və mülkiyyət nişanını qoyurdu. Öz dövrü üçün ən funksional sərhəd və mülkiyyət markeri — kurqan tipli qəbir abidələri idi. Tayfaların hakim təbəqəsinə daxil nümayəndələrin kurqan tipli qəbir abidələrində dəfni ərazilərin kimin mülkiyyəti olmasını bildirirdi. Digər tərəfdən, kurqan —mümkün rəqiblərə kurqanlarda uyuyan əcdadlarının toxunulmazlığının təmin edilməsi üçün döyüşməyin bir şərəf məsələsi olması barədə ərazinin sahibi olan tayfa birliyinin xəbərdarlıq ismaricini daşıyırdı.\nHər iki kurqan Ağstafa-Poylu-Gürcüstan Respublikası avtomobil yolunun 39 km-də Keşikçidağ DTMQ-ə tərəf ayrılan hissəsinin 7 km-də yerləşmişdir. Şimal- cənub xətti boyu16 m, şərq-qərb boyu 14 m ölçülərə malik Sarıyoxuş dərəsi 1 saylı kurqanın tədqiqatları zamanı daş örtüyün altında Son Tunc – İlk Dəmir dövrünə aid zəngin dəfn aşkar edilmişdir. İlkin tədqiqatlar zamanı dəfn kamerasında Xocalı-Gədəbəy arxeoloji mədəniyyəti üçün xarakterik olan “o dünya üçün azuqə” kimi skeletin kəllə nahiyəsi tərəfində qara cilalı, üzəri naxışlı bir neçə küpə, kiçik buynuzlu ev heyvanlarının bişmiş tikələrinin sümük qalıqları, tuncdan qılınc, dəvə gözü daşından (obsidian) və çaxmaq daşından ox ucluqları, ülgüclər, geyimin tuncdan aksessuarları qeydə alınıb.\nGöstərilmiş abidədən şimal-şərq istiqamətində təqribən 20 metr məsafədə, 7 metr hündürlükdə və ümumi diametri təqribən 18 m olan Sarıyoxuş dərəsi 2 saylı kurqan yerləşmişdir. Kurqanın daş örtüyü bütünlüklə götürüldükdən sonra uzunluğu təqribən 6 m, eni 2 m olan cənub-qərbdən, şimal-şərqə uzanan üzəri simmetrik olaraq iri daş plitələrlə örtülmüş dəfn kamerası aşkar edildi. Tədqiqatlar iri daş plitələrin altında, təqribən 2.6 m dərinlikdə dəfnin icra olunduğunu göstərdi.\nQəbir kamerası təqribən ortadan iki hissəyə bölünmüşdür: cənub-qərb hissədə qara cilalı iri və orta ölçülü, üzərində şevron və “dırnaq” naxışları olan küplər və küpələrin, həmçinin, qurban gətirilmiş müxtəlif iri və xırda buynuzlu ev heyvanlarının qalıqlarının yerləşdirildiyi qurbangah qurulmuşdu. Qurbangahla əsas dəfnin arasında dağdağan ağacından arakəsmə var idi. Ehtimal ki, yüksək sosial statusa malik qədim tayfa nümayəndəsini (tayfa başçısını) dizlərdən bükülü, “dua pozasında” dəfn kamerasının şimal-şərq hissəsində ağacdan qurulmuş taxtın üzərində yerləşdirmişlər. Taxt dörd tərəfdən ağac kəsimləri ilə haşiyələnmişdir. Skeletləşmiş insan qalıqlarının yanında tuncdan qılınc, qılınc qınının tuncdan sonluğu, obsidian və çaxmaq daşından ox ucluqları, olduqca yaxşı qalmış qapaqlı küpə aşkar edilmişdir.\nHər iki dəfnə yerləşdirilmiş maddi mədəniyyət nümunələrinin tipoloji xüsusiyyətlərinə görə, Sarıyoxuş dərəsi 1 və 2 saylı kurqanlarını Son Tunc – İlk Dəmir dövründə mövcud olmuş Xocalı-Gədəbəy mədəniyyətinin e.ə. 13-10 əsrlərə aid mərhələsi ilə dövrləşməsini ehtimal etmək olar. Üzvü tapıntılardan götürülmüş nümunələrin radiokarbon analizləri abidələrin tarixlənməsini daha da konkretləşdirə bilər.\nİlkin araşdırmalar zamanı Sarıyoxuş dərəsi 2 saylı kurqanın dəfn kamerasındakı skeletin boyun nahiyəsində aşkar edilmiş əqiqdən və saxsı pastadan boyunbağı muncuqları arasında, öz dövründə Qədim Şərqdə geniş istifadə olunan silindrik möhür xüsusi olaraq diqqəti çəkməkdədir. Möhürdən çıxarılmış həkk üzərindəki təsvirlər Ön Asiyadakı Mitanni (hurri) imperiyasının ən yüksək inkişaf dövrünün (e.ə. 15-13-cü əsrlərdəki) qliptika (oyma və yonma işi) üslubundadır. Silindrik möhürün aşkar edilməsi ilk növbədə burada dəfn olunmuş fərdin tayfa daxilində tutduğu yüksək sosial statusunu göstərməkdədir. Xüsusi sifarişlə hazırlanmış və Ön Asiya ərazisindən gətirilmiş bu möhürlə siyasi və iqtisadi sənədlər təsdiq edilir, əcnəbi tacirlərin tayfanın nəzarəti altında olan ərazilərində təhlükəsizliyi təmin edilirdi. Digər tərəfdən, silindrik möhür e.ə. II minilliyin ikinci yarısı və I minilliyin əvvəlində Şimali Azərbaycan ərazisində sinifli cəmiyyətlərin və dövrünə uyğun dövlət quruluşunun mövcudluğunun göstəricisidir.\nSarıyoxuş dərəsinin göstərilən kurqanlarında tədqiqatlar davam etməkdədir. Arxeoloji kəşfiyyat zamanı Sarıyoxuş və Karvan dərələrinin sərhədlərinin kəsişməsində “Ceyran çuxuru” adlanan ərazidə daha 3 daş örtüklü və 1 torpaq kurqan tipli qəbir abidələri qeydə alınmışdır.\n“Keşikçidağda elmi-arxeoloji qazıntılar və yay məktəbi” adlı layihədə könüllülərin iştirakı 5-22 iyul 2021-ci il tarixlərində baş tutmuşdur. AMEA-nın Arxeologiya və Etnoqrafiya İnstitutunun İctimaiyyətlə əlaqələr şöbəsinin müdiri, tarix üzrə fəlsəfə doktoru, arxeoloq Pərviz Qasımov tərəfindən masterklaslar təşkil olunmuşdur. Nəticədə layihədə iştirak edən könüllülər Ceyrançöl ərazisində yerləşən arxeoloji sahələrin kəşfiyyatı və qazılmasında birbaşa iştirak etmiş, arxeoloji ekspedisiyalarının təşkili və aparılmasının xüsusiyyətlərini öyrənmiş, müxtəlif tarixi və arxeoloji məlumatların toplanması və təhlili sahəsində təcrübə qazanmış, tədqiqat metodlarını mənimsənilməsi, sahə arxeoloji tədqiqatları zamanı xüsusi metodlardan, alətlərdən və avadanlıqlardan istifadə etmək bacarıqları əldə etmişlər. 23 iyul tarixində Mədəniyyət Nazirliyi yanında Mədəni İrsin Qorunması, İnkişafı və Bərpası üzrə Dövlət Xidməti tərəfindən könüllülərə layihədə uğurla iştirak etmələrini təsdiq edən sertifikatlar verilmişdir